Irekia Eusko Jaurlaritza - Gobierno Vasco :: 305.000 euro SARE_HEZKUNTZA GELAN proiekturako. (2015-07-14(e)ko Kontseiluan hartutako erabakiaren laburpena)\n305.000 euro SARE_HEZKUNTZA GELAN…\n2015-07-14ko Gobernu Kontseiluaren Akordio nagusiak\nitunpeko irakaskuntza /hezkuntza\nGobernu Kontseiluak, Hezkuntza, Hizkuntza Politika eta Kultura sailburuaren proposamenez, gaurko bileran onartu du itunpeko sareko ikastetxeak eta Euskal Autonomia Erkidegoan kokatutako unibertsitateaz kanpoko ikastetxeekin estatu- edo arauzko harremanak dituzten elkarte eta federazioak 2015-2016ko ikasturtean SARE_HEZKUNTZA GELAN berriztapen-proiektuan, irakatsi eta ikasteko prozesuan eta baliabide digitalekin, parte hartzera deitzen dituen agindua.\nIrakatsi eta ikasteko prozesuan material eta baliabide digitalak egiteko prozesua sustatzea,material eta baliabide horiek gelan erabiltzea eta gauzatzeko behar den prestakuntza teknologikoa eta pedagogikoa erraztea ditu agindu honek, 305.000 euroko zenbateko globalekoak, helburu.\nIldo hauetako bati edo batzuei aurre egiten dien proiektu batek, eskatzen duen ikastetxean edo federazio edo elkarteen bidez parte hartzen duten ikastetxeetan ezartzeko, jasoko ditu deialdi honetan aurreikusten diren diru-laguntzak:\n1) Teknologia berriak eta material eta baliabide digitalak gelan erabiltzea irakatsi eta ikasteko prozesuan.\n2) Irakasleen prestakuntza teknologikoa eta pedagogikoa, material eta baliabide digitalak egin eta irakatsi eta ikasteko prozesuan erabiltzeko.\n300.000 euro ikasgeletan baliabide digitalak integratzeko “Sare_Hezkuntza Gelan” programaren bidez (Gobernu Bilera 2020-04-29)\n2 milioi euro gailu digitalak erosteko familientzako dirulaguntzatan (Gobernu Bilera 2021-9-7)\n1,52 milioi euro gailu digitalak erosteko familientzako dirulaguntzatan (Gobernu Bilera 2020-09-1\n1,52 milioi euro gailu digitalak erosteko dirulaguntzatan (Gobernu Bilera 2019-09-10)


barren.eus - 200 bat herritarrek parte hartu dute Mendaroko Udalak martxan jarritako azken bono kanpainan\nJatetxe eta tabernei zuzendutako diru-laguntza zuzenak: Establezimendu bakoitzeko 1.000 euroko zenbateko finkoa eman du Mendaroko Udalak. Diru hori ostalaritza, jatetxe eta ostatu jarduerak egiten dituzten pertsona fisiko edo juridikoek jaso dute, baldin eta jarduera horiek azaroaren 6ko 38/2020 Dekretuak aldatutako urriaren 26ko 36/2020 Dekretuaren eraginpean bazeuden. Guztira 10.000 euroko partida izan da.\nEstablezimenduentzako II. kontsumo-bonuak: Merkataritza -eta zerbitzu- jarduerak garatzen dituzten herriko establezimenduetarako kontsumo-bonuak ere kaleratu ditu Udalak. 8.000 euroko inbertsioa eginda, 400 bono kaleratu zituzten.\n• Bono sistema, datuetan\nBono sistema 2020ko abenduaren 14tik 2021eko urtarrilaren 30era egon zen martxan. Guztira hamabi dendak eta lau zerbitzuk hartu dute parte. Bakoitzari 40 bonu txartel banatu zizkion Udalak. 200 herritar inguru izan dira bonuen onuradun. Herritarrek 30 euro gastatzeko bonuaren truke 20 euro ordaindu dituzte. Udalak jakitera eman dituen kalkuluen arabera, 18.300 euroko salerosketak egin dira epe horretan Mendaroko merkataritzan.\n• 120.000 euroko inbertsioa 2020an\nPandemiak eragindako osasun eta gizarte ondorioak leuntzeko hartutako hainbat ekimen eta neurriren berri ere eman du Udalak. Berraktibazio Planaren bi fase burutu dituzte, 120.000 euroko inbertsioa orotara. Hiru alorretara bideratu dute diru-laguntza hori: gizarte ongizatea, merkataritza, ostalaritza eta zerbitzuen sustapena eta Covid-19ari negozioak egokitzeko laguntza-lerroa.\nMaiatzean abian jarritako Berraktibazio Planaren barruan eman dizkiete laguntza zuzenak ostalariei, hobariak zergetan eta udal-tasetan, edota bono kanpaina egin dute. 88.000 euro inbertitu zituzten.\nIñaki Arregi alkateak azaldu du orain arteko neurriak herriko ostalari, zerbitzuetako langile eta merkatariekin adostuak izan direla. “Hainbat bilera egin ditugu, eta jarraituko dugu egiten, euren egoerari jarraipena egin eta beharrak aztertzeko. Une zailak ari dira bizitzen herriko enpresak eta autonomoak, eta inoiz baino gehiago gure laguntza behar dute. Bertan kontsumitu dezagun, segurtasun neurri ororekin, eta lagun dezagun herria bizi eta zerbitzuekin mantentzen”.\nBide horretan, Udalak 2021eko aurrekontuetan Covid-19ari aurre egiten jarraitzeko partida bat zabaldu du, unean-uneko neurriak hartzen jarraitzeko. Ostalari, merkatari eta zerbitzuetako ordezkariekin elkarrizketak eta bilerak egiten jarraituko dutela azaldu dute udal arduradunek, "sektorearekin elkarlanean, herriko ehun ekonomikoa babestu eta laguntzeko neurri egokienak jartzeko abian".


Euskal jaiak, poesia lehiaketetatik folklore eta parrandara — dantzan.eus\nHemen zaude: Hasiera › Hemeroteka › Euskal jaiak, poesia lehiaketetatik folklore eta parrandara\nDonostia, Zarautz eta Ordizia Euskal Jaietan murgilduta dabiltza egunotan. XIX. mendean jaio zirenetik bilakaera nabarmena izan dute festa hauek.\nIraila iristearekin batera Euskal Jai gehientsuenen garaia iristen da. Donostia, Zarautz eta Ordizian dagoeneko barruraino sartuta daude: Sagardo Eguna, Kontxako Bandera, bertso saioak, Ordiziako azoka berezia... Udari amaiera bikaina emateko aitzakia, askorentzat. Haien atzetik Hernanin ospatuko dituzte Euskal Jaiak, eta gero Urretxun, Santa Anastasiari eskainitako festen baitan. Egia esan, urteko garai ezberdinetan Gipuzkoako herri askotan antolatzen dituzte Euskal Jaiak, indar gehiago edo gutxiagorekin, hala nola, Irunen, Deban, Elgoibarren... Batzuek, gainera, mendeurrena ere ospatu dute. Guztien oinarrian, euskal hizkuntza, kultura eta tradizioa sustatzea.\nIraileko lehen egunetan pilatzen diren aipatu hiru hauetan erreparatuz (Donostia, Zarautz eta Ordizia), beteranoena Ordiziakoa da. 1904an sortua, atzean utzi zuen jada mendeurrena. Zarautz eta Donostiakoak, berriz, XX. mendeko 20ko hamarkadan sortu ziren.\nZarautzen, janzkerarekin kezkatuta\nOro har XIX. mende amaieran dute jatorria festa hauek, alabaina, urteetan izan duten bilakeraren poderioz ez dakigu haien bultzatzaile izandako Anton Abbadiak (Dublin, 1810eko urtarrilaren 3a - Paris, 1897ko martxoaren 19a) guztiz errekonozituko ote zituen. Aita euskalduna eta ama irlandarra zuen Abbadia geografo, astronomoa eta euskal kulturaren bultzatzaile sutsuak Euskal Lore-Jokoak delakoan jarri zituen martxan Iparraldean. 1853tik 1863ra Urruñan egin ziren, 1864tik 1876ra Saran eta ondoren etorri ziren Donapale, Elizondo, Maule...\nOkzitaniatik eta Kataluniatik hartu omen zuen eredua Abbadiak. Toulousen XIV. mendean egiten ziren poesia probentzala bultzatzeko; Katalunian ere XIV-XVI. mende bitartean, gero XIX. mendean berpiztu bazire ere. Literatura eta batez ere poesia bultzatzea xede zuten lehiaketak ziren lore-jokoak, festa giroan antolatzen zirenak. Hala, Txistularien alborada, mesa nagusia, pilota partidak, bertsolariak, jolasak, ganadu eta nekazari lehiaketak izaten ziren, literatur lehiaketarekin batera, osagai nagusiak. Sariak ere kantatuz ematen omen ziren askotan.\nUrteen poderioz, dena dela, Euskal Jaiak aldatuz joan ziren, literaturak folkloreari gero eta tarte gehiago utziz, ganadu eta nekazaritza inguruko lehiaketekin nahastuta.\nEuskal Festak ipar Euskal Herritik Hegoaldera hedatu ziren gero. 1893ean Azpetira eraman zituen Abbadiak berak. Orduko kroniken arabera, ideiaren sortzaile gisa, harrera beroa egin omen zioten azpeitiarrek, herriko 150 mutiko eta helduk musika eta abestiz hartu baitzuten, herritar guztien txalo artean.\nAuñamendik jasotzen duenez, programa urte hartako irailaren 10ean hasi zen «bandak eta danbolinak jotako diana eta kalejira batekin. Ondoren, Meza Nagusia ospatu zen, Udaleko Korporazioa eta Abbadie bera bertaratu zirelarik. Ondoren, udaletxetik terkarien lehen lehiaketa ikusi ahal izan zen. Lehia Arrospide aizkolariak irabazi zuen eta urrezko 60 franko jaso zituen sari modura». Pilota partida eta bertsolarien arteko lehia ere izan ziren gero eta Pello Errota bertsolari asteasuarra izan zen irabazlea, urrezko 100 franko jasoz. Irrintzilarien eta txistularien lehiaketak, ezpata-dantzaren erakustaldia, pilota partidak eta herriko azoka tradizionala ospatu ziren hurrengo egunetan.\nAzpeitiko hitzorduaren ostean, ekimen horri Gipuzkoako Aldundiak heldu eta Arrasaten lehen aldiz euskal festa antolatu zuen. Hurrengo urteetan beste hainbat herritan egin zituzten.\nDonostian, 1927an antolatu zuten lehen Euskal Astea, Jose Antonio Begiristain alkatearen ekimenez, Donostiak lehen Euskal Astea antolatu zuen irailaren 8tik 18ra bitartean. Asteko jarduera nagusia Lasarteko aerodromoaren zelaian programatutako erromeria izan zen eta denetik izan omen zen bertan: atabalari bandak, dultzaineroak, albokariak, makila-dantzariak, bertsolariak, irrintzilariak, txalapartariak, domina-postuak, erroskilak, frijitutako arrainak, bola, toka eta blankolari lehiaketak eta, uneoro, Donostiako Orfeoiaren ahotsak.\nHurrengo urtean, Donostiako Kultur eta Turismo Ekintzetxearekin batera Aldundiak ere batzorde antolatzailean hartu zuen parte, Gerra zibilak Euskal Festa hauen bigarren etapa eten zuen arten. 1940. urtean, hala ere, El Diario Vasco eta Kultur eta Turismo Ekintzetxea Euskal Aste hau berreskuratzen saiatu ziren.\nOrdiziako Azoka berezia 90ko hamarkadan.\n1961ean Euskal Asteak bere jatorrizko izena berreskuratu zuen: Euskal Jaiak edo Fiestas Euskaras. Eta halaxe jarraituko du 1985. urtera arte. Etenaldiaren ondoren, 1994an Parte Zaharreko hainbat elkartek jai hauek berreskuratu zituzten eta KTE, Parte Zaharreko Jai Batzordearekin batera, berriz antolatzen hasi zen.\n1904az geroztik Ordizian\nOrdizian, arestian aipatu moduan, 1904an dute Euskal Jaiaren lehen erreferentzia: Fiestas Euskaras, Gipuzkoako Foru Aldundiak eta Udalak antolatutakoak, eta jakina da bertan hainbat lehiaketa egin zirela: txahalak, zezenak, zaldi eta astoak, txerriak, untxiak, bertako produktuak, nekazal makinak, eta abar. Horietarako batzorde berezia antolatu omen zen, garai hartako alkate Salustiano Iturrioz eta garaiko gizon ospetsuen talde batek osatutakoa. Orduko kronikek diote bikainak izan zirela lehen jaia haiek.\nZarauzko Euskal Jaiaren sorrera Mauricio Flores Kaperotxipi pintore zarauztarrari zor omen zaio. Udako giroa zertxobait luzatu nahian, irailaren 9an, Arantzazuko Amaren egunean, eta euskal ohituretan sutatraitua parekorik izango ez zuen jai bat sortzea otu ziazaion. Bonifazio Echegaray idazlea eta Nikolas Mugika pintorea ere segituan gehitu omen zitzaizkion, eta herritarren erantzuna ere bikaina izan zen. Txistu eta danbolin doinuak, trikitilariak da dantzaria izan ziren. Grudien laguntzan, arratsalde partean, Iñurritzarantz abiatu omenz iren denak. Gerra garaia kenduta, urtero etenik gabe egin dira Zarautzen Euskal Festak.


Egilea: Anonimoa otsailak 07, 2018\nIaz jakin zen TRAPPIST-1 izar nano gorri eta hotzaren inguruan zazpi planeta zeudela, eta haietako batzuk bizigarriak izan zitezkeela aurreikusi zen. Urtebeteko ikerketen ondoren, emaitza berriak argitaratu dituzte: zazpi planetetatik gehienak arrokatsuak dira eta badute ura. Zehazki, haien masaren % 5 da ura. Ikertzaileen ustez, emaitza berriek erakusten dute TRAPPIST-1eko planetak eguzki-sistemako planeten antzekoak direla zentzu askotan.\nAurrerantzean saiatuko dira argitzen planeta guztietatik zein den bizigarria izateko aukera gehien duena. Oraingoz, badirudi TRAPPIST-1e planeta dela zazpietatik Lurraren antzekoena.\nInformazioa eta argazkia: http://aldizkaria.elhuyar.eus/albisteak/trappist-1-exoplanetak-eguzki-sistemako-planeten-a/\nzientzia txokoa zientzia txokoa.\nEtiketak: zientzia txokoa zientzia txokoa.


Izazpi – Euskal Herriko 100 mendi ederrenak\nHome » Gipuzkoa (eu) » Izazpi\nEibartik irteera: 7:45etan\nParte-hartzaileak: Julian, Pintado, Roberto, Garate, Mari Carmen, Angel, Andoni (Lizarriturri bere kabuz gurekin bazkaltzera etorri da)\nAutobusa: Eibar->Zumarraga; Azkoiti->Eibar\nZeharkaldi bat egitera goaz, Zumarragatik irten eta Azkoitian bukatzeko. Iruñera doan autobusa hartu dugu Eibarren eta Zumarragan jaitsi, oinez herriaren goiko aldean dagoen errotondara joan gara eta ibilbideari ekiten diogu (8:55) Antigua ermitara doan bidea hartuta, ez errepidea, laster gaude bertan(9:08). Izazpira dona bidea asko ibilita dago eta markatuta dagoenez erraza da jarraitzea, beti gorantz hartu ezkero asmatzen da. Txabola bi pasa ondoren gune garbi baten (9:45) bi aukera ditugu, eskumara jo edo zuzen gora bide-txingor batetik, bigarrena hartu dugu, bide pikoa pinudi baten sartzen da eta galtzeko aukerarik gabe tontorrena garamatza Izazpi (967 m) (10:10). Azken minutuetan ez dugu, ez, berba askorik egin!\nEguraldi ona da baina haizea benetan hotza dabilenez, behin denok batuta, laster ekiten diogu jaitsierari Samiño aldera (Ipar-mendebalde), mendiaren bizkar gainetik. Pinudi barruan, ehiztarien txabola baten ondoan, haizetik babestuta, zerbait jaten dugu Pagotxetako lepora ailegatu baino lehenago(10:52). Basotik irten eta beste aldapa gogortxo bat igo behar dugu Samiño.ra (926 m) (11:23) iristeko.\nBelardietatik behera hartzen dugu, beti mendi bizkarra gure eskuman eta bistan dagoela, Ipar aldera eginez, bi txabola ondotik pasa eta aurrerago pinudi baten barna sartu gara, gure eskuman txabola bat utzi eta bidea gogor hasten da behera Arrizabalaga baserria ikusten dugunean eskumara jo behar dugu zelai baten sartu eta zuzen behera egiteko, ez dago bide garbirik baina berehala ikusiko ditugu Martitteko etxeak (Mártires), bertan eliza eta taberna. Martitte igaro bezain laster, errepidea utzi eta gure eskumara bide bat hartuko dugu zuzenago joateko, berriz errepidean azalduko gara eta hemendik aurrera Azkoitiraino dena errepidez. (13:00). Goitik behera goazela Garatek aurrea hartu digu, lasterketan dabil 12:55etako autobusa nahi duelako hartu Eibarrera itzultzeko, ez du gurekin bazkalduko.\nLizarriturrikin batu eta pare bat ardo edan ostean Iturri jatetxera abiatu gara, menua 10,5 eurotan, oso ona, mantela eta esku zapiak, telazkoak , zerbitzua ere ona. Etxean egindako postreak ere oso onak\nGoizeko 8etan elkartu gara Angelen garaje parean bere autoan goazelako, Julian, Pintado eta Andoni. Gaur ere eguraldi garbiarekin abiatu gara eta horrela […]


Sopela ilunpean - Club de Orientación Bidea\nActividades > Sopela nocturna > \n1 Azken Ordua\n5 COVID arauak\n6 Ohar Garrantzitsuak\n7 Distantziak eta Ibilbideak\n9 Nola heldu\n10.2 Kirol Asegurua\n10.3 Izen-emateak eta Ordainketa\nUrtarrilaren 9a: Emaitzak prest.\nUrtarrilaren 7a: Ordu tarteak argitaratu egin ditugu! Esan genuen bezala, irteeretan pilaketak ekiditeko, ordu tarteak ezarri ditugu eta hauetan atera beharko zarete. Orduak banatzeko izena emateko ordena eta eskaera bereziak (umeen zaintza eta taldeak) kontutan hartu ditugu. Tarte bakoitzaren barruan nahi duzuen momentuan atera zaitezkete, orrian azaltzen den ordena alfabetikoa da.\nUrtarrillaren 7a: Bete itzazue COVID aurkako arauak!!! Zalantzarik izanez gero, maskaratxoa beti jarri eta distantzia utzi besteekin.\nUrtarrilaren 7a: Lerro magenta dituen eremu bat agertzen da mapan (eremu debekatua). Sasiez estalitako lur bat da eta bertan lasterketara joateko 6 egun falta zirenean, garbiketa lanak egiten ari ziren; beraz mapak ez du bere egungo egoera islatzen. Gauez ere arriskutsua izan daiteke (mapan islatzen ez den zanga edo zulo bat egon liteke...) beraz, saihestu egin behar da eta ondoko bidea erabili.\nUrtarrilaren 3a: Ibilbide bakoitzaren distantziak argitaratu ditugu.\nUrtarrilaren 8an probako parte-hartzaileen joan-etorria errazteko eta jendetza saihesteko, honako neurri hauek hartzea erabaki da:\nMugatu parte-hartzaile kopurua guztira: 225 laguneko izango da muga .\nParte-hartzaileei hasierako tarteak eman, izena emateko ordenaren arabera; norbaitek bere familiarekin edo beste norbaitekin taldean atera nahi badu, edo beste arrazoiengatik laster edo berandu atera behar badu, adierazi izena emateko formularioko "Iruzkinak" eremuan. Dagoeneko izena eman dutenek adierazi ahal digute mezu elektroniko batekin gure postontzi cobidea@gmail.com helbidera.\nIrteeran Start baliza bat egongo da eremua ahalik eta ondoen kudeatzeko.\nEskerrik asko aldez aurretik zuen ulermenagatik eta pazientziagatik orientazio segurua eta kutsadurarik gabekoa lortzeko.\nJatorria: Gaizka Ballesteros\n2021eko urtarrilaren 8an, larunbata, orientazioa Sopelara bueltatuko da. Kasu honetan ilunpean ospatuko da proba, eta horregatik frontala edo linterna eramatea derrigorrezkoa izango da.\nProban hiru ibilbideetatik bat egitean datza (open horia, laranja edo gorria). Mapan agertzen diren puntuetatik pasatu direla ziurtatzeko, parte-hartzaile bakoitzak markatu egin beharko ditu SPORTident sistema daukan pintza elektronikoarekin balizetan dauden estazioak. Helmugara heldutakoan estazio berezi batean deskargatu beharko du pintza.\nOrientazio lasterketetako araudi orokorra hemen ikus dezakezue.\nInformazio guztia irakurri eta gero zalantzarik badaukazu, bidali mezua cobidea@gmail.com-era.\nIrteerak Barinatxe hondartzako aparkalekuan (La Salvaje) egingo dira. 17:45etik aurrera jasoko ditugu partehartzaileak. Open horia eta Open laranja kategorietan 18:00etatik aurrera atera ahal izango da eguneko azken argiekin. Open gorria kategorian, jada iluntzean (18:30ak aldera) hasiko dira irteerak. Ordutik aurrera, ibilbide bakoitzeko korrikalariak tartekatuko dira, azken partehartzailea irten arte. Azken irteerak 20:00etan izango dira.\nGogoratzen dugu minuturo edo bi minuturo modu mailakatuan irteten dela lasterketan jendetza saihesteko eta parte-hartzaileak hobeto kontrolatzeko. Helmuga 21:30etan itxiko da eta ordu horretarako itzuli beharko da, nahiz eta ibilbidea bukatu ez den. Orientazioan hasten bazara edo denbora asko beharko duzula ibilbidea betetzeko uste baduzu, azken momentuan ez ateratzea gomendatzen dizugu.\nHau egin beharko duzu bertara iristean zure egoeraren arabera:\nIzena eman duzu eta txiparen alokairua eskatu duzu:\nIzena eman duzu eta nire txipa daukazu\nIrteerara joan zuzenean\n17:45ak aldera hitzaldi labur bat emango dugu eta bertan Orientazioaren oinarriak oso modu errazean azalduko ditugu, proba aurretiko ezagutzarik gabe egin ahal izateko. Hitzaldi honetara joan nahi baduzue puntualak izan behar duzue.\nIrteera gunea Barinatxe hondartzako aparkalekuaren ondoan egongo da (La Salvaje).\nCOVID prebentzio araudia betetzeko, Abenduaren 23ko 30/2021 Errege Lege Dekretuari jarraituz, musukua derrigorrezkoa izango da beti proba aurretik eta proba bukatu ondoren. Kirola egiteko orduan, ipinita eraman behar duzu baita ere pertsonen arteko 1,5 metroko distantzia mantentzen ez den bitartean.\nZalantzarik izanez gero, beti jarri!!!\nGogoratu beharrezkoa dela edozein kasutan helmugatik eta SPORTident ordenadorengatik igarotzea, antolakuntzak jakin dezan.\nZure ibilaldia betetzeko ez dago hesitik pasatzeko beharrik. Zuen ibilbidea pentsatu beharko duzue haietatik ez igarotzeko.\nProban zehar ez da trafikoa moztuko, beraz zirkulazio arauak errespetatu beharko dira.\nDistantziak eta Ibilbideak\n3 kategoria egongo dira balizen zailtasuna eta distantzia kontuan hartuz. Oraingoan honela deituko dira:\nOpen horia. 2,3 km\nUmeentzat, hasiberrientzat edo orientazioa lasai hartzen dutenentzat.\nOpen laranja. 3,1 km\nGizonezkoen eta emakumezkoen sailkapena egongo da kategoria honetan\nOpen gorria. 4,9 km\nPolainak edo galtzerdi haundiak: oso egokiak open gorria eta open laranjan parte hartzeko\nPartehartzeko iparrorratza beharko duzu eta SPORTIdent pintza ere. Ez badaukazu iparrorratzik, orientazio-iparrorratzak prest egongo dira behar dituztenei uzteko irteeran.\nKronometraje sistema elektronikoa da (SPORTIdent). Parte-hartzaileek pintzak alokatzeko aukera izango dute. Sistema honen bidez emaitzen kudeaketa azkarrago eta hobea lortuko dugu eta, gainera, parte-hartzaileok ere errazago "pikatuko” dituzue balizak. Pintza galduz gero, balio duena ordaindu beharra dago (40 euro).\nMetro: Larrabasterra geltokia\nKotxez: Barinatxeko aparkalekuan utzi dezakezu kotxea.\nDERRIGORREZKOA LASTERKETA HONETARAKO.\nMendi mailako kiroletarako asegururik ez baduzue, kasurako FEDO edo mendiko lizentzia, kasu honetan DERRIGORREZKOA izango da eguneko asegurua kontratatzea. 2€ko prezioa du eta, baliokoa izateko, izen ematea egiterakoan datu guztiak bete behar dira horretarako formularioan (izena, bi abizenak, NAN zk., eta jaiotze-data)\nEpea: Urtarrilaren 4a, Asteartea, 23:59ak arte.


Greba eskubidea urratzeagatik zigortu dute Artiach enpresa - Orozko - Aiaraldea.eus\nGreba eskubidea urratzeagatik zigortu dute Artiach enpresa\nAitor Aspuru Saez 2022-01-05 16:02\nArtiacheko grebalariek hainbat mobilizazio egin dituzte azarotik hona. / Aiaraldea.eus\nBilboko epaitegiek erabaki dute ELA, LAB eta ESK sindikatuei isuna ordaindu beharko diela enpresak, baita 20 langileri ere.\nBilboko Gizarte-Arloko bigarren Epaitegiak gaur jakinarazi du Galletas Artiach SAU enpresa zigortu duela greba eskubidea urratzeagatik. Hain zuzen, konpainiak 2.080 euro ordaindu beharko dizkio salaketa jarri zuten sindikatu bakoitzari; ESK, LAB eta ELA, zehazki.\nHorrez gain, 50 euro eman beharko dizkie 20 langileri, zeinak azaroaren 22an, 23an eta 24an bere lanpostuan egon behar izan baitziren, protestetara batu ordez.\nAbusuzko gutxiengo zerbitzuak\nAzaroan ELA, LAB eta ESK sindikatuek 4 orduko lanuzteak deitu zituzten lan hitzarmen duina eskuratzeko Artiachen. 2020an iraungi zen azken lan hitzarmena eta negoziazioek ez dute aurrera egin ia bi urtetan.\nMobilizazio horren aurrean, enpresak bilera egin zuen azaroaren 18an eta erakunde grebalariei (UGT eta Cosme Ibarrola Ganzabalen hautagaitza independentea ez dira batu grebara) adierazi zien txanda bakoitzeko labeko bi langile beharrezkoak zirela ekoizpenaren bi lerrotan eta behargin bana lerro bakarrean.\nZuzendaritzaren aburuz, langile gutxiago egoteak labeak itzaltzea ekarriko zuen eta horrek lanuztea bera baino kalte gehiago eragingo zuen, labe bakoitzak ordu eta erdi edo bi ordu behar baititu pizteko.\nMonica Gonzalez epaileak azaldu du ekoizpena gelditzea dela beharginen tresna legala negoziazio prozesu batean. Hortaz, ez zegoen justifikatuta enpresaren aldetik gutxiengo zerbitzu horiek ezartzea. Hain zuzen, epaileak ez ditu aintzat hartu enpresako lekukoek esandakoa abenduaren 17an izandako epaiketan. Egun horretan Artiachek deitutako lekukoek argudiatu zuten gutxiengo zerbitzu horiek segurtasun arrazoiengatik prestatu zirela. Epaileak, ordea, ez ditu sinisgarritzat hartu enpresaren aldeko deklarazioak, bilera aktan ez baitago aipamen bat bera ere horri.\nEdonola ere, enpresak helegitea jartzeko eskubidea dauka oraindik.


Nazioarteko Liburutegi Eguna Hondarribian - Ereiten\nNazioarteko Liburutegi Eguna Hondarribian\nUrriaren 24an Nazioarteko Liburutegi eguna da. Hondarribiko Liburutegian data hori ospatzeko hainbat ekintza, ekitaldi, edota proposamen landu ditugu.\nAurtengoa desberdina izango dela kontuan hartu dugu, eta antolatutakoak segurtasun neurriak beteko ditu.\nLiburutegian sartzearekin batera Bidaia agentzia topatuko dugu. Erabiltzaileak nora bidaiatu nahi duen aukeratu ahal izango du, eta horretarako bidaia txartela izango du eskuragarri. Horren atzean dagoen liburuak edota pelikulak bidaiatzen lagunduko die erabiltzaileei.\nTopatuko dugun hurrengoa Erakusketxoak izango dira, bi izango ditugu:\n– Erabiltzaileek utzitakoak: Erabiltzaileek dokumentu barruan utzitako gauzekin: marrazkiak, bidaia txartelak, errezetak…\n– Liburutegietako orri markatzaileak: hainbat bitxikeri bildu ditugu azken urteetan\nPutzuaren inguruan Liburutegia gaia edota aipatzen den dokumentuen bilduma jarriko dugu denon eskuragarri mailegurako prest.\nUrriaren 21ean 17:30tan Haurren ipuin kontalaria izango dugu Lupe Lekuonarekin. Haur liburutegian izango da. Edukiera mugatua izango denez aurretik izena ematea gomendatzen da.\nUrriaren 23ean 19:00tan 16 urtetik gorako ipuin kontalaria izango dugu Joxemari Carrererekin. Haur liburutegian izango da. Edukiera mugatua izango denez aurretik izena ematea gomendatzen da.\nUrriaren 24an Liburutegia kalera. Goizean zehar San Pedro kalean egongo da Liburutegia. Honekin gure liburutegiak ateak zabalik dituela adierazi nahi dugu, eta gu ere erabiltzaileengana hurbiltzeko gogoz gaudela. Postuan maileguak eta bazkide berriak egiteko aukera izango da (eguraldiaren baitan).\nMaite Caballerok egindako orri-markatzaile berriak denon eskura izango dira.\nEta sare sozialetan aste osoan zehar erabiltzaileei galderak egingo dizkiegu.\nOndo ospatu Liburutegi eguna!


Dena prest domekan Kanpomartxoa egiteko hogeita seigarrenez - Erandio - 2019-03-24 - Hiruka.eus\nUnai Brea 2019-03-21 09:14\nKukularra auzoari egokituko zaio 2019. urteko Kanpomartxoa hartzea martxoaren 24an; hau da, Altzaga Ikastolaren inguruari, ikastetxeak 50 urte bete berri dituen honetan. 1994an hasi zen Erandioko Berbots euskara-taldea jaia antolatzen, sortu eta urtebetera.\n"jaiaren helburua bikoitza dugu", diote Berbotseko kideek, "batetik euskaraz eta euskara gozatzeko eguna izatea, bestetik herriko hainbat leku hobeto ezagutzea". Hala, Erandioko dozena bat auzotan egin izan da Kanpomartxoa honezkero, beti ere udalerriko erdigune nagusietatik aparte. Iaz, ekimenaren 25. edizioan, Akarlanda parkea aukeratu zuten lehenengoz\nOraingoan, 2001 eta 2009an legez, Kukularra auzoan elkartuko dira Erandioko euskaldun eta euskaltzaleak. Hain zuzen, Altzaga Ikastolaren eremuan izango da jaia, 50 urte bete dituen ikasturtean. Altzagaren hasierako pausoak gogora ekarri ditu Berbotsek: "Orain 50 urte, Euskal Herriko egoeraz kezkaturik eta euskal nortasuna bultzatu eta indartu nahirik, guraso talde ausart batek bere gain hartu zuen gure herriko umeak euskaraz ikasteko, hazteko eta hezteko konpromisoa, nahiz eta euretariko askok erdaldunak izan". Gaur egun 800 ume inguru dabiltza ikastetxean, Haur Hezkuntza, Lehen Hezkuntza eta DBH egiten.\nAntzinako ohitura berreskuratzen\n"Jatorriz, Inauteri edo Aratuste aurreko igandean familiak, herriko taldeak... joan ohi ziren mendira edo landa batera eta han elkarrekin sua egin eta bazkaldu egiten zuten. Jatorrizko sasoia errespetatzen ez dugula jakin badakigu ere, egun argi gehiago izateko eta eguraldi lagungarriagoa izateko asmoz (gehienetan horrelaxe izan da) garai honetan egiten dugu guk urtero", azaldu du Berbotsek. Inguruko euskaldunak biltzea da asmoa, "euskara ardatz duen giro atseginean", eta bide batez herriko elkarteen eta banakoen arteko lankidetza bultzatzea, Berbotsek ez ezik beste batzuk ere aletxoa ipintzen baitute jaia antolatzeko, azpimarratu dutenez. Bide batez, gogorarazi dute Kanpomartxoa egun erakargarria dela euskaldun ez diren askorentzat ere.\n11:00 Musika Eskolako trikitilari eta panderojoleen emanaldia\n12:00 Euskal dantzak. Uztargi, Goi-Alde eta Trabudu taldeen eskumenez\n13:00 Altzaga Ikastolaren 50 urteak ospatzeko ekitaldia\n13:30 Bertsolariak: Miren Amuriza eta Jone Uria\n16:00 Bazkalosteko kantuak, Roberto Etxebarria trikitilaria eta Erandioko Kantaguneak alaituta\n17:00 Umeentzako "Arima diskofesta"\n18:00 Erromeria: Luhartz


Pirritx eta Porrotxen sarrerak erosteko aukera, larunbatean »\nHilaren 29an izango da pailazoen emanaldia, Elorsoro kiroldegian; sarrerak lehiatilan salduko dituzte Urteroko hitzordua mantenduz, urtarrileko azkeneko igandean Pirritx, Porrotx eta Marimotots pailazoen emanaldia izango da Elorsoro kiroldegian. Ugaldetxo Kultur Taldeak antolatu du ekitaldia beste behin, Udalaren laguntzarekin. Sarrerak, ordea, larunbatean salduko dituzte (hilaren 14an). Antolatzaileek jakinarazi dutenez, txartelak eskuratzeko aukera 16:00etatik 19:00etara izango da Elorsoro kiroldegiko lehiatilan. Bi urtetik gorako haur guztiek ordaindu beharko dute bost euroko sarrera, eta helduek zortzi euro ordaindu beharko dute. Pertsona bakoitzak gehienez zortzi sarrera erosi ahal izango ditu. Guraso bakarra Guztira, 1.500 sarrera jarriko dituzte salgai. Ahalik eta haur gehienek izan dezaten ikuskizunaz gozatzeko aukera, aurten ere antolatzaileek helduei dei egin diete bi gurasoak joan ordez, bakarra joan dadin haurrekin. Emanaldia bera hilaren 29an (igandea) izango da, 17:00etan. Oraingo honetan, pailazo ezagunen azken lana ikusteko aukera izango dute herriko haurrek: Zazpikoloroa.\nHiri segurua egitasmoaz hitz egingo dute etzi »\nOrdizian lantzen ari diran Hiri Segurua egitasmoaren inguruko hitzaldia egingo dute etzi. Herriko toki guztietan sentitzen al gara seguru emakumeok? izena eman diote saioari, eta bertan, genero eta hirigintza ikuspegiak landuko dituzte. Murgibe etxek…\n‘Rompecabezas’ filma eskainiko dute bihar »\nHerri antzokiak antolatzen dituen zine alternatiboko saioen barruan, Natalie Smirnoff zinemagilearen Rompecabezas filma eskainiko dute. Filmak, Urrezko Hartza saria jaso zuen Berlinale jaialdian. Saioa, bihar izango da, 20:30ean.\nAmpo Ordiziak ezin izan du Santboianarekin eta zazpi puntura du orain liderra »\nEguberrietako atsedenaren ondoren, Ordiziako errugbi zaleak gogotsu zeuden, berriz ere goi mailako partida bat ikusteko. Eta hala izan zen, nahiz eta etxeko taldeak liderraren aurrean makurtu egin behar izan zuen azkenean. Seat Santboiana taldeak, lidertzari eusten badio, zerbaitegatik dela erakutsi zuen igandean, Altamiran. Maila horretako arerioen kontra garesti ordaintzen dira huts egiteak, eta etxekoek azken minutuetara arte gogor eutsi bazioten ere, katalanak izan ziren nagusi. Ampo Ordiziak liga denboraldiko aurreneko porrota jaso du etxean. Kiroltasunez onartu dute ordea. Axio Arañaren hitzetan, «kolpe hau lehenbailehen asimilatu behar dugu, aurrerago berriz gerta ez dadin». Izan ere, ziur da entrenatzailea, igandekoa «konpontzeko aukerak» izango dituztela. Oraindik ere liga galdutzat ematen ez duten seinale. Aurreneko minututik gauzak bere tokian jarri nahian atera zen Seat Santboiana. Liderrak bere eremua markatu nahi izan zuen zelaian, eta bigarren minuturako, etxekoen akats bat aprobetxatuta, baloia errekuperatu eta kontraerasoan aurreneko entsegua egin zuten. Thompsonek ere ez zuen hagetara huts egin, eta 0 eta 7 aurretik jarri ziren katalanak. Partida aldapa gora jarri zen etxekoentzat. Ordiziarrek zigor kolpe bat behartzea lortu zuten, baina 10. minuturako, beste baloi bat lapurtu eta bigarren entsegua egin zuen Santboianak. Aldea hamabi puntukoa zen ordurako. Etxekoek ez zuten etsi Emaitza kontrakoa izan arren, ordiziarrek ez […]\nInauterietako zapatuko jaia prestatzeko bilera egingo du bihar Legazpiko Gazte Asanbladak »\nBihar arratsaldean, asteazkena, Legazpiko Gazte Asanbladak inauteriak antolatzeko bilera bat egingo du. 19:00etan bilduko dira, ekonomatoan (iaz karroza egin zuten lekuan). Herriko gazteei, bileran eta inauterietako larunbateko festan parte hartzek…\nOnce-k banatu du saskia »\nGoierriko eta Tolosaldeko ONCEren saltzaileek, Eguberrietako saskia eta telebista bat zozkatu dituzte bere ohiko bezeroen artean. Telebista Alberto Etxebarrieta ordiziarrak (irudian, Luis Miguel Seoane saltzailearekin) irabazi du. Saskia, berriz, Mig…\nFanderiako krosa, jendetsuagoa »\nIgandean egin zuten seigarrenez Fanderiako Haurren Krosa, eta Erdiko Erreka auzo elkartea pozik agertu da haurrek emandako erantzunarekin. Antolatzaileen arabera, igo egin da parte hartzaile kopurua: iaz 200 inguru izan ziren, eta aurten, hogei bat geh…\nFausto Anza: Agur harakin konprometituari »\nAtzo eman zioten azken agurra Fausto Anzari. Larunbatean zendu zen oreretarra 60 urterekin. Bilbon euskal presoen alde egindako manifestazioaren ondoren, etxera itzultzeko autobusa hartzera zihoanean bihotzekoak emanda hil zen.\nFausto Anza aski ezaguna…\nBi dantza txapelketetako garaikurrak jaso ditu Errenteriak »\nNagore Indakoetxea eta Aitor Arrieta errenteriarrak izan ziren joan den azaroan Pasaian jokatutako Doinu Zahar eta Aurresku txapelketetako garaileak. Kasu horietan egiten den moduan, eurek irabazitako garaikurrak Errenteriako herriari eman zizkioten os…\nXabier Leteren omenezko kontzertua egingo dute hilaren 28an Amaia KZn »\nHilaren 28n Xabier Lete artista oiartzuarra gogoan izango dute Irunen, Amaia Kultur Zentroan antolatu duten omenaldi kontzertuan. Arratseko zazpietan hasiko da (eta ez 20:00etan orain arte iragarri duten bezala). Sarrerak dagoeneko salgai daude, ohiko lekuetan. Irungo saioan hainbat artista ezagunek hartuko dute parte. Ken Zazpi taldeko abeslari Eñaut Elorrieta izan da, oraingoz, baiezkoa eman duen azkena. Berarekin batera Alex Sardui (Gatibu), Mikel Urdangarin, Jabier Muguruza, Pier Paul Berzaitz, Arantza Irazusta eta Petti ariko dira abesten. Musikari bikainak Horiek ahotsa jarriko dutenak, baina kontzertuko erakargarritasunetako bat bildutako musikari taldea da, maila handikoa. Karlos Gimenez pianoarekin ariko da, Joxan Goikoetxea eskusoinuarekin, Xanet Arozena gitarran, Txema Garces baxuan, Luis Fernandez txeloan eta Miren Zeberiok biolina joko du.


Olaizola-Urruti eta Ezkurdia-Martija, historiako txapelketa luzeenaren finala\nOlaizola II.a eta Urrutikoetxea, finala prestatzen\nBikotekide eta adiskide\nAimar Olaizola-Mikel Urrutikoetxea eta Joseba Ezkurdia-Julen Martija bikoteek jokatuko dute gaur Binakako Txapelketako Final handia; neurketa Bilboko Bizkaia frontoian izango da.\nLehiaketa 2019ko azaroaren 22an hasi zen eta normaltasunez ospatu zen martxoaren 8ra arte, finalerdietako ligaxkako lehen jardunaldia jokatu arte. Koronabirusak eragindako alarma egoerak lehiaketa eten egin zuen eta urriko lehen asteburuan hasi zen berriro lehiaketa.\nFinalerdietako ligaxkako bigarren jardunaldi horretan finalerako txartela erdietsi zuten Olaizola II.ak eta Urrutikoetxeak.\nAste bete geroago Baiko enpresako pilotarien greba hasi zen eta horrek suposatu zuen Albisu eta Laso (Agirreren ordezkoa partida hartan) pilotalekuan ez agertzea Ezkurdia-Martija bikotearen kontrako neurketa erabakigarrian.\nGreba bertan behera geratu zenean partida hura jokatu eta Joseba Ezkurdia-Julen Martija bikoteak finalerako txartela erdietsi zuen.\n16:15ean hasiko da emankizuna\nETB Kantxa" tartearen eskutik ETB1en eta eitb.eus-en, zuzenean. Bilbon, Bizkaia pilotalekuan, jokatuko dira partidak, lehendabizi Dario-Salaverri II bikoteak Peña II-Ladis Galarza bikoteari egin beharko dio aurre.\nOndoren, arratsaldeko partida nagusia jokatuko da, Binakako Txapelketako finala: Olaizola II.a eta Urrutikoetxea Ezkurdiaren eta Martijaren aurka arituko dira. Jardunaldia beste partida batekin osatuko da, Egiguren V.a eta Tolosa Larrazabal eta Urretabizkaia II.aren aurka arituko dira.\nXabier Euzkitzek, Abel Barriolak eta Elena Azpeitiak egingo dute partiden jarraipena.


Hasiera » Nazioarteko Bisitarien Albisteak » Kazakhstan bidaia berriak » Kazakhstanek bi asteko berrogeialdia derrigorrezkoa du Indiatik etorritako guztientzat\nAzken 14 egunetan Indiara iritsi edo bidaiatu duten bidaiariak 14 egunetan berrogeita hamar etxera joan behar dira Kazakhstanera itzuli ondoren.\n14 eguneko etxeko berrogeialdiko murrizketa iragarri dute Indiatik datozen bidaiari guztientzat\nBeste herrialde batzuetako bidaiariek PCR proba aurkeztu beharko dute gutxienez hiru egun lehenago gainditutako emaitza negatiboarekin\nCOVID-19 PCR proba negatiboa duten bidaiariek ere etxeko isolamendua jasaten dute\nKazakhstanek 14 eguneko etxeko berrogeialdiko murrizketa ezarri die Indian datozen bidaiari guztiei COVID-19 aldaera kezkengatik.\nKazakako mediku nagusiaren agindu berri baten arabera, azken 14 egunetan Indiara iritsi edo bisitatu zuten bidaiariak 14 egunetan berrogeita hamar egunez egon behar dute etxera Kazakhstanera itzuli ondoren. COVID-19 PCR proba negatiboa duten bidaiariek ere etxeko isolamendua jasaten dute.\nBeste herrialde batzuetako bidaiariak behartuta daude COVID-19 PCR proba aurkeztera duela gutxienez hiru egun emaitza negatiboarekin. Proba egin ez dutenak berrogeialdiko instalazioetan jartzen dituzte gehienez hiru egunez COVID-19 aztertzeko.\nBost urtetik beherako haurrek probak dituztenekin eta COVID-19ren aurkako txertoa erabat txertatutako pertsonekin txertoa ematen duten agiriekin, PCR probak ez egitea onartzen zaie Kazakhstanera sartzean.


PSE EUSKADI: Berriak: Idoia Mendiaren gutun irekia militanteei\n2020 IRA 01 • XII. Legegintzaldia\nIdoia Mendiaren gutun irekia militanteei\nIdoia Mendia: “Uste dut iritsi dela garaia datorren Gobernuan parte-hartuz Euskadiren berreraikuntza sozial eta ekonomikoan inplika nadin”\nUne bereziki gogor batean Euskadi aurrera ateratzeko konpromiso historiko berri bat sinatuko dut, bihar, gure Alderdiaren izenean. Militantziari kontsulta eginez berariaz babestu duzuen konpromiso bat da, eta berretsi besterik ez du egiten euskal herritarrekiko dugun erantzukizun sena, duela 141 urte PSOE sortu zenetik eta duela 134 lurralde honetan lehen elkarte sozialista eratu zenetik erakusten ari garen moduan.\nHarro sentitzen gara euskaldunen artean errotuenik den alderdia izateaz, baina, batez ere, harro sentitzen gara hamarkadetan herritarren eskubideak eta askatasunak zabaltzeko ezinbestekoak izanaz. Sozialistok hor egon izan gara beti euskaldunek ziurtasunak behar izan dituztenean, eta gauza bera egiten dugu oraingo honetan ere. Gaur, berriz ere, emandako hitza betetzen dugu. Esan genuen Gobernu indartsu bat nahi genuela, lankidetzaren alde egingo zuena, denbora nahasmendutan galduko ez zuena eta joera argiro aurrerakoia izango zuena, eta horixe da izango duguna.\nEgun honetara, hain zuzen, uztailaren 12an euren konfiantza adierazi ziguten milaka euskaldunei esker iritsi izan gara. Une honetara iristeko, ordea, barne indarra berreskuratu eta euskal ezker ez-nazionalistaren, baliagarriaren eta erantzulearen espazioa argitasunez berriro okupatu behar izan dugu. Sei urte dira idazkari nagusi aukeratu ninduzuela, eta ordutik ez dugu arnasgunerik izan. Baina, tarte horretan, erakunde guztietan oposizioa izatetik euskaldunen bizitzari eragiten dioten erabakiak hartzen diren guztiak gobernatzera igaro gara: udalak, aldundiak, Eusko Jaurlaritza, Espainiako Gobernua zein Europa.\nEzin dizuet eskerrak emateari utzi zuen ahalegin eta konfiantzagatik. Horri esker gertatu izan da PSE-EEren susperraldi hau. Hori dela eta, militantzia sozialista osoak geure antolakundean burutu izan dugun lan handiarekin eta pandemiaren ondorio larrien aurrean, uste dut guztiok lagundu behar dugula, eta nik, idazkari nagusi naizen aldetik, lehen pertsonan onartzen dut erantzukizun hori. Uste dut iritsi dela garaia datorren Gobernuan parte hartuz Euskadiren berreraikuntza sozial eta ekonomikoan inplika nadin. Erabakia Batzorde Betearazlearekin partekatu izan dut, eta gobernukide izango dugunari, EAJi eta lehendakariari helarazi izan diot.\nZuei ere igorri nahi nizuen erabaki hau, ez baita kontu pertsonal bat. Alderdi gisa osotasunean aurrera ematen dugun urrats bat da. Badakit zuen konfiantza dudala, zuetako askok animatu izan nauzue-eta urrats hori ematera. Baina badakit, batez ere, zuen konpromisoa eta zuen laguntza dudala. Bizi dugun krisiaren kudeaketak etorkizun osoa baldintzatuko du, gurea eta geure seme-alabena. Sozialistak sekula ez gara uzkurtu arazoen aurrean, eta halaxe erakutsiko dugu berriro ere.\nPSE-EEren IDAZKARI NAGUSIA


Julio Gorroñogoitia Gonzalez zendu da, "Tio Julio" — TUlankide MONDRAGON\nJulio Gorroñogoitia Gonzalez zendu da, "Tio Julio"\nJulio Gorroñogoitia (ezkerrean), Rafa Fernandez (zutik) eta bere anaia Alfontso.\nAtzo, eguena, apirilak 30, zendu zen Arrasaten, 93 urte zituelarik, Julio Gorroñogoitia, "Tio Julio", Gorroñogoitia anaien artean bigarrena (Alfontso, Julio, Amaia, Aintzane eta Mirentxu).\nBelaunaldi ezberdinetako ikasleen irakasle izan zen Arrasten, Eskola Politeknikoan. Teknologia sailean erreferente bilakatu zen ibilbide profesional oparoan, izan ere 31 urte egin zituen arlo akademikoan. "Betiko irakaslea zen, bokazionala, eta bere lanbidea pasioz bizi zuen. Ikasleen ikasketa prozesuan erabat inplikatuta zegoen eta ikasleek asko maite zuten. Era berean erreferente moral eta etikoa ere bazen, bereziki Eskolaren urterik konplikatuenetan". Halaxe esan digu Julio oso ondo ezagutzen zuen pertsona batek. Eskolan lan egin aurretik Union Cerrajeran egin zuen lan, 40ko hamarkadan, eta 1952 eta 1960 urteen artean Astran, Gernikan. Hain justu ere Bizkaiko herrian ezagutu zuen bere emazte izan zena, Tere Iturri.\nMondragoeko kooperatibismoaren aitzindaria izan zen. Izan ere, Arizmendiarrietak sustatutako Eskolako (Mondragon Unibertsitatearen hazia) lehenengo promozioko kide izan zen. Zaragozako Peritu Eskolan matrikulatu ziren gehienak, eta haien artean baita Julio ere, industria-mekanikan. Belaunaldi hartatik atera ziren ULGOReko sortzaileak, baina baita beste pertsona talde bat ere, esperientzia kooperatiboaren hedapenean eta garapenean oso inportanteak izan zirenak, eta horien artean zegoen Julio.\nGorroñogoitia faktoriakoa, Julio oso gizon jatorra zen, irakurle sutsua, plaza-gizona eta umore finekoa. Gizon burutsua zen, hizlari aparta eta Athletic futbol taldearen jarraitzaile amorratua.\nHirugarrena denbora gutxian\nBederatzi hilabeteren buruan Gorroñogoitia familiari oso gertuko hiru pertsona joan zaizkie: lehena Alfontso, iragan urteko irailean; ondoren Rafa Fernandez, "Rafa Haundi", martxoan, eta orain Julio. Besarkada handi bat familiari eta bereziki bere emazte Tere eta alaba Ana Tereri. Goian bego "Tio Julio"!\nHementxe gure omenaldia Tio Juliori kantuaren bidez (ikusi bideoa “Recordamur vos” sakatuta”):\nZaudete beti gure gogoan\nsoiltasunaren enpresari apalak.


ERREPIDEKO KALITATEA ETA SEGURTASUN POLITIKA - CAE\nCENTRO DE AYUDA ESPECIALIZADO, Sondikan (Bizkaia) kokatutako enpresa da, errepideko bidaiarien garraio bereziak eta erregularrak eskarmentu handia duena, bide-segurtasunari dagokion funtzio nagusia zerbitzuen eskaintza bermatzeko helburuarekin. Gure erabiltzaileen segurtasun baldintzak une oro bermatuz garatzen dira, eta bide segurtasun araudia aplikagarria errespetatuz.\nZerbitzu horiek hornitzeko, CENTRO DE AYUDA ESPECIALIZADO-ek ibilgailu moderno eta polifazetikoen flota du, baita beharrezko ekipamendu laguntzaileak ere, gure erabiltzaileen artean ahalik eta gehien erosotasunez bultzatzeko.Baliabide hauek, ibilgailuak gidatzeko oso espezializatutako langileen lanarekin, CENTRO DE AYUDA ESPECIALIZADO sektoreko erreferentziako enpresa bihurtu dute.\nCENTRO DE AYUDA ESPECIALIZADO-ek garatutako jardueren eta zerbitzuen kalitatean eragin negatiboak saihesteko edota ezabatzeko beharrezkoak diren neurriak ezartzea, edo bide segurtasunerako arriskuak dakartzatenak bai enpresako langileentzako, bai beste enpresa batzuekin gurekin lan egiten dutenak, edo gure zerbitzuak alokatzeko interesa dutenentzat, eta bereziki, bide publikoen erabiltzaileak, trafiko istripuengatik hilak eta zaurituak txikiagotzeko edo ezabatzeko.\nGure jarduerarako aplikagarriak diren legeria eta araudia betetzea eta, batez ere, trafiko arautzeari eta bide segurtasunari lotutakoak, baita beste edozein baldintza ere, derrigorrezkoa ez bada, CENTRO DE AYUDA ESPECIALIZADO-ekin konpromisoa hartzen duen.\nERREPIDEKO KALITATEA ETA SEGURTASUN POLITIKA CENTRO DE AYUDA ESPECIALIZADO


Irekia Eusko Jaurlaritza - Gobierno Vasco :: Ikerbasqueko Enrique Solano ikerlariak simulazio kuantikoari buruzko artikulua argitaratu du Naturen\nIkerbasqueko Enrique Solano ikerlariak…\nIkerbasqueko ikertzailea eta Euskal Herriko Unibertsitateko Zientzia eta Teknologia Fakultatean ikerlaria den Enrique Solanok, simulazio kuantikoari buruzko artikulua argitaratu du Nature aldizkari zientifiko ospetsuan. Argitalpenaren epaileek esan duten lez, lan hau "funtsezko pausu bat da Fisikaren arloan". Horrez gain, "lehen aldiz eta berez, zientifikoek lortu dute sistema batek beste baten fisika irudikatzea", azpimarratu dute.\nFisikan doktorea (Rio de Janeiroko Unibertsitate Federala, Brasil), Solano hamar urtez baino gehiago ikertzaile izan da munduko elite ikertegietan. Ikerbasqueko ikertzaileak egitasmo hau burutu du Rainer Blattekin batera, Innsbruckeko (Austria) Fisika Institutuan Laborategi arduradura dena. Blatten kideak R. Gerritsma, G. Kirchmair, F. Zähringer eta C.F. Roos dira.\n‘Dirac ekuazioaren simulazio kuantikoa' izen duen artikuluak ikertzaile hauen esperimentua jasotzen du, non orain arte bateraezinak ziren bi arlo uztartzen baitira: 30 hamarkadako fisika kuantiko erlatibista eta optika kuantikoaren punta-puntako teknologia, hain zuzen.\nSimulazio kuantikoak erdietsi du sistema batek beste baten propietateak bereganatzea era antinatural batean. Hori dela bide, informazio kuantikoak ohiko ordenagailuek ezin duten fenomenoak kalkulatzea ahalbidetzen du. Solanok horrela azaltzen du: "Simulazioaren artea fenomeno helezinen ikerketan datza. Adibidez, munduko ordenagailu guztien memoria ez litzateke nahikoa izango 100 atomoen aldagaiak kalkulatzeko".\nAtomoen baztertze teknikaren bitartez -non atomo bat laserrekin ‘harrapatzen' den eta geldiarazten den-, Innsbrucken burutu den simulazioak lortu du atomo bat partikula erlatibista bat izango balitz bezala jardutzea. Partikula erlatibistak argiaren abiadura hartzera ailegatzen dira. Muga teknikoak direla eta, partikula hauen mugimendua inoiz ezin izan da behatu.\nSimulazioaren eremu berriztatzaile honek materialen propietate berriak aurkitzea ahalbidetu egingo du. Datozen urteetan, gero eta simulazio konplexuagoak garatuko dira, zeinak ezagutza berria sortuko duten. "Erreakzio kimiko nahiz nuklearreko simulazioak edota portaera genetikoenak sekulako emaitzak emango dizkigute", iragarri du Solanok.\nIkerbasqueko ikertzaileak atseginez hartu du Nature aldizkarian argitaratutako emaitzak, baina gogoan hartzen du "eszeptikoa izatea zientzialari baten beharra" ere dela. Lan honek ikerketa esparru berria ireki duen arren, Solanorentzat eta bere taldekideentzat "lehenengo pausua" ez da nahikoa, eta "askoz gehiago" eman nahi dute.\nSolanok Richard Feynman 1965eko Fisika Nobel sariduna aipatu du. Feynman (1918-1988) simulazio kuantikoaren aitzindaria izan zen, eta bere ametsa zen gizakiak ezin duena Izadiak berak kalkulatzea. "Simulazioa antzerki kuantiko bat da, eta bertan gizakiarentzat eskuraezinak diren Izadiaren eguneroko fenomenoak antzezten dira", erantsi du EHU-ko fisikariak.\nEnrique Solano ikertzailea (Lima, 1964), Fisikan doktorea da (Rio de Janeiroko Unibertsitate Federala, Brasil, 2000) eta munduko elite ikertegietan ikertzaile gisa aritu da hamar bat urte baino gehiago. Honela bada, Alemaniako Max Planck Optika Kuantikoko Institutuan (Garching) eta Ludwig Maximilian Unibertsitatean (Munich) lan egin du, baita Estatu Batuetan, Perun, Txilen, Frantzian eta Austrian ere. Izan ere, aipatu zentro askotan kolaboratzailea da egun.\n2008ko maiatzetik hona, Getxon (Bizkaia) bizi da eta Ikerbasque Zientziarako Euskal Fundazioko ikertzailea da. Euskal Herriko Unibertsitateko (UPV/EHU) Zientzia eta Teknologia Fakultatean lan egiten du, Kimika/Fisika sailean, hain zuzen. Bertan Doktoretza eta Doktoretzaondoko ikasketen zuzendaria da.\nSolanok lantzen dituen ikerketa esparruak hauek dira: Informazio Kuantikoa, Optika Kuantikoa, Mekanika Kuantiko Erlatibista, Qubits-en (Bit kuantikoen) Teknologia Superkonduktorea eta QED (Elektrodinamika kuantikoa) zirkuitoak.\nNature aldizkari zientifikorik ospetsuenetarikoa da. 1869tik astero argitaratzen du Nature Publishing Group britaniar konpainiak, Macmillan Publishers-en sorospidezkoa dena.\nArgitaletxeak aldizkari berezituak ere kaleratzen ditu, hala nola Nature Physics, Nature Neuroscience, Nature Structural eta Molecular Biology, adibide batzuk aipatzearren.\nArtikuluen argitalpen irizpideak esklusibotasun zorrotzean oinarritzen dira, alegia, lan bakoitzak ezagutza berria eskaini behar dio munduko zientzia-elkarteari. Egitez, Naturek jasotzen dituen artikuluen %95 inguru arbuiatzen du.\n2007an, Nature aldizkariak Komunikazio eta Giza Zientzien Asturiaseko Printzearen Saria jaso zuen bere lehiakide nagusia den Science aldizkariarekin batera.\n2010.eko azaroak 20\nLarrialdiei Aurregiteko Zuzendaritzak asteburu honetan egingo du urtero Galdameseko haitzulo batean burutzen duen erreskate simulazioa


Ezkontza zibil gutxiago izan ziren 2007ko lehenengo hiruhilekoan, aurreko urteko aldi berean baino\nHomeGaiakEzkontzakPrentsa Oharrak Ezkontza zibil gutxiago...\nEZKONTZEN ESTATISTIKA (EZKE) 2007ko lehen hiruhilekoa\nEuskal AEn 1.084 ezkontza izan ziren 2007ko lehen hiruhilekoan, hau da, 2006ko laugarren hiruhilekoan izandako 1.714ak baino %37 gutxiago, eta aurreko urteko hiruhileko berean izandako kopuru berbera, gutxi gorabehera, Eustaten datuen arabera. Ohikoa denez, urteko lehen hiruhilekoan ezkontza gutxi egiten da, batez ere urtarrilean eta otsailean.\nAurreko urteetan gertatu den bezala, ezkontza zibilen ehunekorik handiena (%75,1) hiruhileko horretan izan da, erlijiozko ezkontzak baino halako hiru. Halere, aurreko urteko aldi beraren aldian %1,6 jaitsi da ezkontza zibilen portzentajea. Bizkaian eta Gipuzkoan 2006ko lehenengo hiruhilekoaren aldean jaitsi egin ziren eta %79,3ra eta %69,5era iritsi ziren, hurrenez hurren. Araban, berriz, igoera apala gertatu zen eta ezkontza zibilen portzentajerik altuena du (%81,6).\n2007ko lehen hiruhileko horretako 1.084 ezkontzetan, bizilekua Euskal Autonomia Erkidegoan duten 1.054 gizonezko eta 1.062 emakumezko ezkondu ziren. Horietatik, 916 senarrentzat (%86,9), lehen ezkontza izan zen; 10 alargun eta 128 dibortziatu berriro ezkondu ziren. Lehenengo aldiz ezkondutako emakumeen portzentajea handiagoa izan zen gizonena baino; 932 izan ziren (%87,8); alargunak 10 eta dibortziatuak 119.\nEzkontzak ezkontideek eztei-egunean zuten adinaren arabera banatuz gero, senarren arteko %79,5ek 30 urtetik gora zituzten ; emazteen artean, berriz, %67,6k. Proportzio horiek 2006ko hiruhileko berean izandakoak baino handiagoak dira (%79 eta %65 hurrenez hurren) eta beraz, hiruhileko horretan ere eutsi egin zaio gero eta nagusiago ezkontzeko joerari.\nBestalde, sexu bereko pertsonen artean 27 ezkontza egin ziren, aurreko urteko hiruhileko berean baino 12 gutxiago; 16 gizonen artekoak eta 11 emakumeen artekoak.


Botila bat ardo solidario desgaitasuna duten pertsonei laguntzeko - Musutruk, kukuxumusuren blablabloga\nHome›Besteekiko maitasun kontuak›Botila bat ardo solidario desgaitasuna duten pertsonei laguntzeko\nBotila bat ardo solidario desgaitasuna duten pertsonei laguntzeko\nArdoa maite dugu. Festazaleak gara. Eta izugarri gustatzen zaigu ardoa maite duten festazaleei laguntzea. Zaragozako Down Fundazioak eta Grandes Vinos upategiko lagunek –horiek ere ardoa biziki maite duten festazale amorratuak– ardo gozo baten edizio berezia plazaratu dute dirua lortu eta desgaitasuna duten pertsonen garapenaren alde lan egiten duen fundazio horri laguntzeko. Eta geuk diseinatu dugu botilako etiketa.\nKanpainaren bidez kolektibo hori ikusarazi nahi da, erakutsiz gure ondoan daudela eta guk ditugun eskubide eta aukera berberak dituztela, guk egiten ditugun jarduera berberak egiten dituztela, eta gu hezten, lanean aritzen edo dibertitzen garen leku berberetan aritzen direla haiek ere, eta, hain zuzen ere, horixe islatu nahi izan dugu botila apaintzen duen marrazki honetan. Baina oraindik egiteko dago lan asko eta asko, adibidez honako arlo hauetan: etxebizitza independentearen eskubidea, gizarteratzea, bizitza publikoan parte hartzea, lege-aitorpena, eta abar.\nArdo solidario horren aurreko bost kanpainetan, Zaragozako Down Fundazioak 116.702 euroko etekinak lortu zituen, elkartearen zenbait proiektutara bideratu zirenak. Oraingo honetan, eta Grandes Vinos upategiak botilaratutako ardoari esker, desgaitasuna duten pertsonentzako etxebizitza-programari laguntzen jarraitzea da helburua, bizimodu autonomo eta independentea izateko aukera lor dezaten.\nArdoa Grandes Vinos y Viñedos webgunean eskura daiteke, eta, esaten digutenaren arabera, errubi-gorria da, gerezi, masusta-gorri eta piperrautsen usain intentsuak ditu koko eta bainilazko ukituekin, eta ahoan orekatua da, azidotasun egokia eta tanino suabeak antzematen direla. Jainkoen edaria, alegia. Ahora, orain.\nNoticias de Gipuzkoak 10 urte betetzen ditu ...


Aurten ere Debagoienean mintzapraktika programa martxan jarri da - Mondraberri\nEGIN JAUZI ETA BIHURTU MINTZALAGUN!!\nAurten ere Debagoienean mintzapraktika programa martxan jarri da\nNerea Zugasti, Arrasateko Zaharberri egitasmoaren koordinatzaileak eta Maitane Arizabaleta, Bergarako Berriketan egitasmoaren koordinatzaileak aurkeztu dute programa berria.\nTestua, bideoa eta argazkiak: Mintzapraktika egitasmoa. 2018ko urriak 9, asteartea.\nEzagutzatik erabilerara pausua emateko asko izaten dira berbalagunek izaten dituzten oztopo edo zailtasunak. Konfiantza gutxi euren buruarengan, nire euskara ez da perfektua, aurrekoak pazientzia gutxi dauka nirekin, zuzenketa asko egiten dizkidate... Berbetan, Barriketan, Zahar berri, Berriketan eta honelako egitasmoak oso eraginkorrak izaten dira zailtasun hauei aurre egin eta egunerokotasunean urrats berriak emateko. Egitasmo hauen helburua, besteak beste, erabilera sustatu eta euskara erabiltzeko aukerak eskaintzea da. Euskara praktikatuz jariotasuna eta segurtasuna lortzen baita euskaraz egiteko ohitura poliki-poliki errotuz.\nDezente dira euskara praktikatu nahi dutenen motibazioak: ikasitako praktikan jartzea, galdutako ohitura berreskuratzea, euskarazko giroa eta jendea ezagutzea....\nPrograma hauen bitartez taldean astean ordubetez euskaraz hitz egiteaz gain, euskalduntze bidean pertsona horren inguru hurbilak eta harreman informalek sekulako eragina dute pertsona hauek hiztun hobeak izan daitezen. Komunikazio informal hauetan lortzen baita hizkuntza bat hitz egiteko erraztasuna, segurtasuna eta ohitura finkatzea.\nHonen harira, euskaraz hitz egiteko aukera guztiak aprobetxatu behar dira, hizkuntza bat ikasteko modurik onena praktikatzea baita. Akatsik gabe hitz egitea, denbora eta ariketa eskatzen duen prozesu naturala baita.\nBaina euskararen normalizazioan euskararen erabilera ziurtatzea ez da bakarrik euskara praktikatzeko beharra denaren ardura, gizarte osoaren erantzukizuna baizik. Beraz guztioi dagokigu altxor hau zaindu eta ondorengoei transmititzea.\nLaburtuz, egitasmo hauetan parte hartzera gonbidatzen dugu ikasle, gazte, irakasle, aiton-amona, guraso, langile, langabetu eta orohar bere buruari erronka txiki bat jarri nahi dion herritar oro, denon artean posible baita hizkuntza komunitatea indartu eta egonkortzea.\nEtxetik kalera bi jauzitan salto egiteko aukera eskaintzen dute mintzapraktika egitasmoek: etxeko bakardadetik taldeko girora lehendabizi eta, taldeko konplizitateaz, kaleko erabilerara gero. Euskaraz lagunartean, modu eraginkorrean eta giro ezin hobean arituko zara zure herri edo eskualdean bertan!\nGaur egun Mintzalagunen sarea 6000 pertsonak baino gehiagok osatzen dute; haietarik 1200 bidelagunak dira. Guztira Euskal Herrian 1000 taldetik gora daude martxan. Astero 120 herritan elkartzen dira elkarrekin euskaraz egiteko. Debagoinenan 200 lagunetik gora parte hartzen du Mintzapraktika egitasmoan. Mintzapraktikan izena emateko aukera eta informazioa herri edo eskualdeko euskara elkartean, euskaltegian, Udalean edo www.mintzalaguna.eus gunean duzu eskura.\nArrasaten, AED elkartea, 943 77 12 28 / zaharberri@aedelkartea.eus (Nerea Zugasti)\nBergaran, Jardun euskara elkartea, 943763661/605712469 jardunkultura@topagunea.com (Maitane Arizabaleta)´\nAretxabaletan, Loramendi elkartea, 943 77 09 70 / auzoko@loramendielkartea.eus (Nerea Zubillaga)\nEskoriatzan, Udala 943 71 46 88 / euskara@eskoriatza.eus (euskera teknikariarena)\nedo berbalagunak@gmail.com (pertsonala) (Iratxe Arrese)\nElgetan, Berbetan 688 648 041 /berbetan@elgeta.eus (Geaxi Ezpeleta)


Venezuelako emaitzei begira, behiak trenari lez | Ruben Sánchez Bakaikoa\nHasiera > gora herriak!\t> Venezuelako emaitzei begira, behiak trenari lez\napirila 15, 2013 arlotea\tUtzi iruzkina Go to comments\nKonsziente izan behar dugu Euskal Herrian estatu independiente eta gorritxo bat eraiki nahi dugunok Venezuela behar dugula. Munduan herriok ez gabiltzala bakarrik, elkarren beharra dugula, eta inperialismoari aurre eta herrien alde egiten dutenak bidelagun behar ditugula. Oraintsu arte, Kuba bakarrik zegoen. Euskal Herrian estatu sozialista baten aldeko borroka nagusitu zedin gutxiegi, agian. Orain Kuba bera, Venezuela, Bolivia, Ekuador… bada nora begiratu, guk nor besarkatu, guri nork besarkatu.\nMunduko eskumak beti bezala, ezkerra baino bizkorrago, laster egin zuen Venezezuelako iraultza bolivartarraren kontra: USA, Europar Batasuna, Espaniako erregea, Anasagasti bera… denak oso kosziente izan dira chavismoaren arriskuaz, eta lana ere egin dute chavismoa lurperatzeko.\nOrain Chavez joan zaigu. Komandantea biderkatu dela esaten da, Venezuelako herritarrek heldu behar diotela, lehen baino tinkoago, iraultzari. Munduko herritarrok eta herriok ere tinkoago heldu behar diogu Venezuelako iraultzaren aldeko elkartasun lanari. Gure etorkizuna bera dagoelako jokoan.\nAzaldu dezagun Venezuela erortzen bada, euskaldunontzat, eta munduko herrientzat, askoz ere zailago izango dela iraultzaren alde jardutea. Azaldu dezatela hori guztia internazionalistek bai, baina etxebizitza-eskubidearen alde jarduten direnek, baserritarrek, hezkuntz-eragileek, langileek, emakumeek, mediku eta erizainek, iheslariek eta beren senideek… denek. Eta ondorioz eraiki ditzagun lehenbailehen elkartasun harremanak Venezuelarekin: Euskal Herriak badu zer eman Venezuelari… baina batez ere zer jaso.\nEz gaitezela egon Venezuelari begira, hauteskundeen emaitzei begira, behiak trenari lez.\nBazen garaia! Evaristo for president!


Kultiba Kultura Eraldaketak - Zer da Kultiba\nHasiera » Zer da Kultiba\nKultur elkarte bat gara, ikuspuntu sistemiko batetik pertsonak eta erakundeak aholkatzen eta laguntzen dituena (estrategia, kultura antolatzailea, prestakuntza, txostenak eta ikerlanak…). Kulturaren zentraltasunetik eta balioetatik aritzen gara problematika konplexuei konponbide emateko. Geure helburua pertsonen ikuspuntua aldatzea da, euren ekintzak aldatzeko, euren testuinguruan eragina izateko eta, beraz, esperatutako emaitzak izateko.\nKonponbide errazak ematen ditugu, gogobeteko erantzunak ematen dietenak sortzen zaizkigun beharrei. Bizipenetan eta esperientzietan oinarritutako lan eredu gauzagarri eta neurgarria. Arrakasta izateko hainbat tresna eta metodologia erabiltzen ditugu, egoera berriei moldatzen ditugunak.\nAldaketa kulturalak abian jarri nahi dituzten erakunde pribatu eta publikoetarako egiten dugu lan. Hausnartu, jardun eta berriro hausnartu ikasketa biribil iraunkorra ixteko, heldu nahi dugun lekuetara hurbiltzeko aukera ematen diguna.\nBEZERO FIDELIZATUEN %\n36.500 ordu BEZEROENTZAKO LANETAN EGINAK\nGainontzeko lan orduak formakuntza eta pertsona eta profesional moduan garatzera dedikatu ditugu.\n143 PROIEKTU ITXITA\nEntregaturik eta fakturaturik.\n15 PROIEKTU MARTXAN\n%92 BEZERO FIDELIZATUAK\nGugan berriro ere konfidantza izan dutenak edo preskribatu gaituztenak.\nKULTIBARI BURUZ DIOTE…\n“Kultiba, bizitzen dugun kultura zabaltzeko eta ulertzeko lekua, baita bere etorkizunak eraikitzeko ere.”\nJosé Ramón Insa Tokiko kulturaren analisia, ikerketa eta kudeaketa\n“Kreantarako Kultibako taldeak gauzak egiteko estilo berezia ziurtatzen du, hurbiltasunean, zintzotasunean eta zehaztasunean oinarritua dagoena.”\nFélix Manito Fundación Kreantaren burua eta zuzendaria\n“Kultiba zera da; freskotasuna, malgutasuna, beti adi dauden begi eta belarriak. Bidaide apartak.”\nTxetxu Barandiaran Liburuaren sektoreko ETE-i eta kulturari buruzko aholkularia\n«Teamlabsen lan egingo ez banu, Kultiban lan egitea gustatuko litzaidake egundoko talde honekin. Kultiban sinesten dudan kultura egiten dute.»\nFélix Lozano Teamlabsen CEO eta fundatzailea\n“Ni bezalako pertsona kaotiko eta disruptibo batentzat, Kultibarekin lan egitea zehaztasuna, ordena eta lur-hargune sendoa ziurtatzea da. Osagarritasuna eta konfiantza.»


HAURRESKOLAK PARTZUERGOKO STEILASBERRI 2: Maiatzaren 26ko Mahai Negoziatzailea - Steilas\nHAURRESKOLAK PARTZUERGOKO STEILASBERRI 2: Maiatzaren 26ko Mahai Negoziatzailea\nPasa den asteazkenean Hezkuntza Saileko eta Haurreskolak Partzuergoko ordezkariekin Mahai Negoziatzailea izan genuen Lakuan. Greben dinamika baztertu genuenetik burutu dugun 3.a izan da. Administrazioak proposatu zuen dinamikaren baitan Lan Hitzarmen berria artikuluz artikulu negoziazioatzen ari gara. Nahiz eta STEILASek negoziazioa gaika egitea lehenesten duen, lanketa artikuluz artikulu egiteko prest gaudela adierazi genuen.\nAdministrazioak Mahai Negoziatzaileetan landuko ditugun artikuluen proposamenak denboraz bidaliko zizkigula adierazi bazigun ere, ez da bere hitza betetzen ari (egun bat lehenago edota egunean bertan bidali ohi dizkigu dokumentuak; asteazkenean bilera baino ordu t´erdi lehenago bidali zigun landu beharreko dokumentua). Ondorioz, Mahai Negoziatzaileetan ez da negoziaziorik ematen, idatziz bidalitako proposamenaren azalpena baizik. Bileran bertan apenas egoten da tarterik ezer erabaki edota adosteko. Ondoren, sindikatuok 7 egun ditugu gure proposamenak Administrazioari bidaltzeko. Horrela ezin da lanik egin. Negoziazioa zaildu besterik ez du egiten Administrazioak, bai denbora kontuengatik, bai metodologia kontuengatik ere.\nHori guztia gutxi ez eta, asteazkeneko bileran, nabarmen geratu zen Haurreskolak Partzuergoaren eta Hezkuntza Sailaren arteko elkarlan eza. Hezkuntza Saila bera izan zen Haurreskolak Partzuergoko gerentziak egiten zituen proposamenei zuzenketak egiten zizkion lehena, eta horrek ezin du horrela izan. Seriotasunez lanean hastea exijitzen diogu Haurreskolak Partzuergoko gerentziari, eta Hezkuntza Sailari gogorarazi nahi diogu ezin duela ezer gertatuko ez balitz bezala jokatzen jarraitu, beraiek direla guzti horren azken arduradunak.\nGauzak horrela, STEILASek gai konkretu batzuk lantzeko bilera teknikoak eskatu zituen, gaiak sakontasunez landu ahal izateko:\n● Haurreskolen ratioak, hornikuntza eta haurreskolen eraikin desberdinek sortutako baliabide pertsonalen beharrak.\n● Hezitzaileen eta koordinatzaileen funtzioak.\n● Kudeaketa langileen funtzioak eta monografiak.\n● Kudeaketa langileei dagozkien araudiak (ordezkoen araudia…).\nHorretaz gain, ikasturte honen amaierak eta hurrengoaren hasierak asko kezkatzen gaitu. Hori dela eta, enpresari hurrengo gaiak lantzeko eta horien inguruko adostasunak lortzeko\nbilerak eskatu dizkiogu:\n● 2021eko lanpostuen zerrenda (hezitzaile eta kudeaketa langileenak).\n● Leku aldatze lehiaketa.\n● 2021-2022 ikasturterako haurren matrikulazio datuak.\n● 2021eko uztaileko esleipenak.\n● Datorren ikasturterako Covid-19arengatik beharrezko baliabide gehigarriak.\nHala ere, enpresaren aldetik bilera deialdia ahalik eta azkarren egiteko konpromisoa lortu genuen soilik, baina eduki zehatzak ez ziren zehaztu.\nBeste eskaera bat ere luzatu genien Hezkuntza Saileko ordezkariei: maisu-maistren baremazioan Haurreskolak Partzuergoko langileei lan esperientzia ez zenbatzeagatik egindako akatsak ofizioz zuzentzea. Bide batez, Haurreskolak Partzuergoko hezitzaileen irakasle.net-eko zerbitzu-orrian agertzen diren datuak eguneratzea, Haurreskolak Partzuergoko langileak garela zehaztea eta bertan agertzen den\n“fiktizio” kalifikazioa desagertzea. Horrela, Hezkuntza Sailak betidanik zor digun aitortza eta errespetua eman diezagun pauso berri bat emango luke.\nIkusi duzuen bezala, Lan Hitzarmen berriaren negoziaketak luzerako joko du, baina denon artean indarrak batuz lortuko dugu.\nEuskal Herrian, 2021eko maiatzaren 28a.\naraba2021-05-31T09:31:58+02:002021 28 maiatza |Steilasberri EAE|


Gobernuak Basaluzeko dorrea zaharberrituko du - Altsasu - Guaixe.eus\nGobernuak Basaluzeko dorrea zaharberrituko du\nGuaixe 2019-04-05 14:49\nBasaluzeko dorretik Altsasuko ikuspegia.\nHormak, sendotu, barruko egitura horizontala, zurajea eta teilatua berrituko dituzte. Lanak bi hilabete barru edo hasiko dira. Dorreari ez diote erabilera jakinik emanen.\nKultura Zuzendaritza Nagusiak-Vianako Printzea Erakundeak Altsasuko Basaluzeko dorrea zaharberritzeko lanen deialdia egin du. 282.724,8 euroko aurrekontua du lanak (BEZ barne). Interesatuek eskaintzak apirilaren 17ko gauerdira arte aurkez ditzakete. Kalitate-prezio erlazio onena duen eskaintzari emanen zaio lana. Barga magalean egin beharrekoak sei hilabetetan despeditu beharko dira.\nDorrearen arkitektura zaharberritzea eginen dute, berezko ezaugarriak mantenduz. Horretarako, dorrea aldamioz inguratu eta langileek hormak sendotzeko lanak eginen dituzte, kanpoan eta barruan. Eraikin barruko lurra eta landaretza arkeologo baten zaintzapean aterako da kalera. Dorrearen beheko solairuan porlan plantxa zabalduko dute eta haren gainean adreilu zaharra jarriko da, galburu marrazkia eginez.\nOndoren lehen solairuari eutsiko dion egurrezko forjatua jarriko dute. Haritzezko habeak izanen dira, 24x16 cm-koak, paretan bermatuko direnak. 55 cm-ko habe bat jarriko dute. Bai lehen bai bigarren solairuetan haritzezko oholez osatutako zorua jarriko da. Bi solairuetan eskuko eskailerendako tokia utziko da. Horiek metalezkoak izanen dira. Teilatua laua izanen da eta haren gainean 4 cm-ko lodiera duten kareharri lauzak jarriko dira.\nSarbideko atea, lehen solairuko hiru leihoak eta bigarren solairuko lauak, eta azken zazpi horien kontraleihoak haritz egurrezkoak izanen dira. Beheko solairuko hamabi gezileihoak ez dira itxiko, aireztatze egokia bermatzeko. Hala ere, haietan altzairuzko pieza bana eta altzairuzko sare bihurritua jarriko dira, hegaztiak dorrera sar ez daitezen. Tximistorratza ere jarriko dute. Solairu bakoitzaren azalera erabilgarria 25 metro karratukoa da, teilatuan, berriz, 36 m2-koa. Guztira 111 m2-ko azalera erabilgarria du. Solairu bakoitzeko eraikitako azalera 42,15 m2-koa da, eta guztira 168,6 m2-koa.\nLanen arduradunek jakinarazi dutenez, dorreari ez diote erabilera jakinik emanen, ezta teilatuan zegoen seinale komunikazio sistema jarriko ere, aldameneko dorreak desagertu baitira. Mantentzen den dorre bakarra denez, eta kultur balioa aitortua duenez, turisten bisitak har ditzakeela edo goiko solairuetan erakusketak jar daitezkeela aipatzen da lanen memorian. Hala ere, hori guztia zehazteko dago, eta beti ere dorreak eskaintzen dituen aukerak kontuan hartuta.\nLege babesari dagokionez, Kultura Zuzendaritza Nagusiak-Vianako Printzea Erakundeak Nafarroako Kultur Ondasunen Legeari segituz, Basaluzeko dorrea inbentariatutako ondasun izendatu zuen 2017ko azaroaren 2an. Dorrea babesteko haren inguruko 50 metroko erradioa babes eremua da. Nafarroako Arkitektura Ondarearen Inbentarioan katalogatuta dago, 2 kalifikazioarekin eta 5.449 fitxa zenbakiarekin. Altsasuko Udaleko hirigintza planak 2. graduko babesa eman dio. Bestetik, Nafarroako Arkeologia Inbentarioan dago jasota, 0931010008 kodearekin. Altsasuko Udalaren 2002ko hirigintza-plangintzak 2. mailako babesa eman zion.\nInformazioa distantzia luzera bidaltzeko lehen saiakeretako bat izan zen telegrafo optikoa. Aginduak ahalik eta azkarren bidali eta jasotzeko Estatuko hedabide gisa aurrenekoz Frantzian garatu zen 1790ean. Dorre batetik bestera 12 km-tara zeuden dorreen bidez zabaltzen zituzten mezuak, propio sortutako alfabetoa erabiliz.\nEspainian linea labur batzuk eraiki ziren XIX. mendearen hasieran. 1844. urtean telegrafia optikoko sare bat egiteko lehiaketa publikoa egin zen eta Estatu Nagusiko koronel Jose Maria Mathe Araguaren proiektua aukeratu zuten. Sarea izan behar zuenaren hiru linea eraiki ziren bakarrik: Gaztelakoa (Madrildik Irunera, Valladolidetik pasaz), Kataluniakoa (Madrildik Portboura, Valentziatik eta Bartzelonatik igaroz) eta Andaluziakoa (Madrildik Cadizera).\nMadril eta Irun arteko linea osatuko zuten 52 dorreak 1844an hasi ziren eraikitzen eta 1846ko lastailaren 2an jarri zuten martxan. Nafarroan, Burundan, hiru dorre jaso ziren: bat Ziordian eta bi Altsasun (Basaluze eta Engara edo Egubera). Bizitza laburra izan zuten, berehala telegrafo elektrikoa instalatu baitzen. Madril-Irun linea 1855. urtetik aurrera ez zen gehiago erabili. Dorreak abandonatu ziren, eta horietako asko desagertu dira edo oso hondatuta daude. Zenbait dorre zaharberritu dira.\nDorreek diseinu espezifikoa dute, bi ezaugarri hauekin: telegrafo optikoaren seinaleen mekanismoa dorrearen gailurrean dago, eta defendatzeko gaitasuna dute borrokan ere komunikazioa ez eteteko. Horretaz aparte, ondoko dorreekin ikus-kontaktua ahalbidetzen zuen eremu batean kokatu behar ziren. Kokaleku eta itxuragatik “gaztelua” leku-izena eman diote. Horixe gertatu da Basaluzeko eta Ziordiko dorreekin (azken kasu honetan “telegrafoa” izenaz ere ezagutzen da).\nBasaluzeko dorrea Altsasuko Udalarena da. Herri lurretan kokatuta dago eta bere altitudea 675 metrokoa da (160 metrokoa ibarraren hondotik), eta Urbasa menditik (1185 m) jaisten den adar batean dago. (UTM koordenatuak: X:568.198, Y:4.747.914). Hormak osorik ditu, baina egitura horizontala eta zurajea galdu ditu.\nTelegrafiako linea horren aurreko dorrea Ziordikoa zen (UTM koordenatuak: X:563.503, Y:4.747.694). Iturbedeinkatutik mendebaldera kokatuta dago. Dorrea hondatuta dago, eta bakarrik hormen behealdearen zati bat du, 1,8 metroko altuera. Beheko zatiko lau fatxadetan hiruna saieterak ederki ikusten dira. Dorrearen barruan eta oinetan pilatzen da eroritako atalak. Dorre horren altitudea 659 metrokoa da, eta ibaiaren beste aldeko mazelan dago, Basaluzeko dorretik 4.696 m-ra. Nafarroako Inbentario Arkeologikoan dago jasota, 09310730005 kodearekin.\nLinearen hurrengo dorrea Eguberakoa da (UTM koordenatuak: X:565.535, Y:4.751.089). Erabat eroria dago, ia galduta. Gehienez ere 80 cm-ko altuera du. Azken karlistadan eraiki gotortu zutela pentsatzekoa da, egoki ikus daitekeen 4 metroko lubaki edo lubanarro batek inguratzen baitu. Dorre horren altitudea 730 metrokoa da, eta muino bakartu batean dago, Altsasuko ipar-mendebaldean, Basaluzeko dorretik 4.696 m-ra. Nafarroako Arkeologia Inbentarioan dago jasota, 0931010007 kodearekin. Gaur egun ez dago ikus-kontakturik dorre horien eta linearen hurrengo dorreen artean (Mezkiako San Juan dorrea eta Etzegaratekoa, biak galduta), dorreen egoeragatik eta inguruneko zuhaitzak hazi direlako.\nBasaluzeko dorreak oinplano karratua du. Inguruneko kareharriz egina dago. Zimendua harlanduxkoz egina dago. Horren gainean zokaloa dago, 7,05 m zabal eta metro bat gora. Pikotxez landutako harlanduek osatzen dituzte zokaloaren hiru ilarak. Behealdeko gorputza ezpondatuta dago. 1,9 metroko altuera du. Harlangaitzezkoa da, eta pikotxez landutako harlanduzko kateak ditu ertzetan. Hiru saietera daude alde bakoitzean, txaranbelduta, harlanduxkoz inguratuak, 0,65 × 0,35 m-ko baoa dutenak altxaeran eta 0,32 × 0,07 m-koa barrualdean. Gorputz horren gainean zerrenda formako irtenune bat dago, 0,28 m-ko altuerakoa, ongi landutako harlanduz egina, dorre osoa bezala.\nDorrearen gorputz nagusiak 6,35 m-ko alboa du (5,05 m-koa barrualdean) eta 6,65 m-ko altuera. Zokalo leuna du, ia irtenunerik gabe. Horma-atalak definitzeko, zerrenda zabal leunak ditu ertzetan eta zerrenda mehe bat erremate gisa. Beste zerrenda batek horma-atalak bi zatitan banatzen ditu. Hori guztia harri landuz egina dago. Erremate gisa erlaitz sendo bat dago, kabeto formakoa, eta karel baxu bat, guztira 0,80 metroko altuera duena. Horma-atalak harlangaitzezkoak dira, eta karezko emokaduraren hondarrak daude. Lau aldeetako solairu bakoitzean leiho angeluzuzen handi bana dago (1,52 × 1,02 m-ko baoa), zerrenda formako perimetro-irtenunea duena. Hegoaldeko aldean, beheko solairuan, ate bihurtzen da, goian. Barrualdea harlangaitzezkoa da, eta kareorezko emokaduraren zati bat du oraindik, baita zurezko leihoburuak ere. Galdutako forjatuen horma-zuloak ikusgai daude.\nOso gutxi ezagutzen da eraikin horiei eta estazio telegrafiko gisa zuten funtzioari buruz, ez eta telegrafia optikoari, bere lineei eta sortu ziren aroari buruz ere. Gaur egun eraikin gutxi daude nahiko osorik, eta, zorionez, Basaluzekoa da horietako bat. Hala ere, ia ez dago izan zuen funtzioaren arrastorik.\nDorre horiek ikus-komunikazio sistema baten lekukotasun materiala dira, garai historiko zehatz labur batean asmatua eta erabilia. Hein batean, Erdi Aroko mugaldeko dorreen artean izan zitezkeen ikus-komunikazioko oinarrizko formulak oroitarazten dizkigute. Ikus-komunikazioko beste sistema bat banderena da, nautikan erabilia, egun ere bai.\nTelegrafo elektrikoa sortu zen eta telegrafo optikoaren tokia hartu zuen. Telegrafo optikoaren bizitza laburra izan zen, baina aurrerabidearen mugarria izan zen komunikazio arlo horretan. Zutik dirauten telegrafia optikoko dorreak lekukotasun materialak dira, eta balio kultural nabarmena dute, historia horren mugarri bat gogorarazten dutelako.


Arrasateko udaberrirako kultura eskaintza, zabala eta erakargarria - Arrasate - 2015-04-26 - Goiena.eus\nArrasateko udaberrirako kultura eskaintza, zabala eta erakargarria\nJokin Bereziartua Lizarazu 2015-04-21 12:00\nAstelehenean, hilak 20, aurkeztu zuen Arrasateko Udalak udaberrira begira antolatu duen kultura eskaintza. Domeka honetan bertan hasi eta ekainaren 19ra arte, antzerkia, musika eta dantza izango dira protagonista. Aurkezpenean nabarmendu dituzten ekitaldien artean daude, besteak beste, maiatzaren 23an iritsiko den Altxorraren Uhartea musikala eta maiatzaren 30eko Gira el mundo emanaldia. Bi ikuskizun horien xehetasunen berri eman dute Ganbara abesbatzako zuzendari Aitor Biainek eta Al-Andalus elkarteko ordezkari Rafa Gomezek, hurrenez hurren.\nUdaberriko egitarauako bost harribitxi horien artean dago domeka honetako breakdance jaialdia. Kaleko dantzak ardatz izango dituen ikuskizunean Errusiatik datorren Predatorz taldeak hartuko du parte, Elorriko Logela eta Bilboko Edsteps konpainiekin batera. Aipagarria da errusiarrek iaz munduko breakdance txapelketa irabazi zutela eta beraz, goi mailako saioa izango denik ez dago zalantzarik. Gainera, Udalak eskaintza berezi bat egin du emanaldi horretara jende gaztea erakartzeko.\nEgitarautik nabarmendu beharreko beste harribitxi bat da maiatzaren 23an ikusi ahalko den Altxorraren Uhartea musikala. Oñatiko Ganbara Txiki abesbatzak, iaz hamar urte bete zituela ospatzeko, ordura arte ekoiztutako musikalik handiena estreinatu zuen.\n'Gira el Mundo', Montilla eta Arrasate\nAtzo aurkeztu zuten hirugarren harribitxia da maiatzaren 30eko Gira el Mundo emanaldia. Arrasateko andaluziarrek osatzen duten Al-Andalus elkartearen 25. urteurrena aprobetxatuta, Capachos taldearen azken lana ikusi ahalko da Amaian. Arrasateren eta Kordobako Montilla herriaren arteko lotura du oinarri emanaldi horrek.\n'Edipo' eta 'Txapeldun'\nBestalde, nabarmendu beharreko beste bi harribitxi dira maiatzaren 10ean Portugalgo Chapitó konpainiak ekarriko duen Edipo antzezlanaren egokitzapen berezia eta ekainaren 6an Organik taldearen eta Kepa Junkeraren eskutik izango den dantza eta musika ikuskizuna, Txapeldun izenekoa.


WORKSHOP: DISEINUTIK OBJEKTU FISIKORA EKOIZPEN DIGITALEAN CNCrekin | Bilbao Bizkaia Design Week\nWORKSHOP: DISEINUTIK OBJEKTU FISIKORA EKOIZPEN DIGITALEAN CNCrekin\nEgin zure diseinuaren/produktuaren prototipoa CNCn\nOr, 2020/11/20 - Ig, 2020/11/22\nEkoizpen digitalari esker, diseinu digitalen formatu handiko bertsioak egin daitezke, kasu honetan zenbakizko kontroleko fresatzailearekin (CNC).\nBilbao Bizkaia Design Week egitasmoaren esparruan, zenbait artista, diseinatzaile, arkitekto eta sortzaile hasieratu nahi ditugu produktu/objektu berri baten prototipoa egiteko tresna hau erabiltzen. Diseinutik objektu fisikora igarotzea da helburua, eta zuk zeuk ekoitzi ahal izatea gure CNCrekin.\nDiseinua eta diseinatzailearen betebeharra aldatzen ari dira, mundu digitalizatu berrira egokituz. Testuinguru honetan sortzaile mota berri bat jaiotzen ari da; kontsumo ondasunak ekoizteko modua zalantzan jartzen du, baita kontsumitzaileak produktuekin nola harremantzen diren ere. Fab Lab Bilbao Espacio Openeko sorkuntza eta ekoizpen digitaleko zentroak lagunduko dizu ulertzen zure diseinuak nola bihur ditzakezun objektu fisiko 3D eta CNC diseinu tresnekin.\nZure formak hainbat tresnarekin objektu bihurtzeko Fab Laben potentziala deskubrituko duzu. Sar ezazu digitala zure tresnen kitean, eta nahastu ezazu gauza gertakaitzekin. Do It Yourself. Do It Together. Izen ematea zabalik.\n---> Irakaskuntza hizkuntza: gaztelania\n---> Norberak bere ordenagailua ekarri behar du *ahal dela 2d/bektorialean marrazten jakitea komeni da.\nCOVID19 sintomak izanez gero ezin da prestakuntzan parte hartu.\nEspazioan bertaratu ondoren, nahitaezkoa izango da:\n---> Sarreran tenperatura hartzea.\n---> Maskara jantzita edukitzea jardunaldi osoan zehar.\n---> Espazioetara sartu eta horietatik ateratzerakoan gelak etengabe erabiltzea.\n---> Jardunaldi osoan zehar finkatutako mahai/aulkiaren kokapena erabiltzea.


Atxikipen eskaera – Beharra Daukat\nEgitasmora atxikitzea onartzen dut, eta “BEHARRA DAUKAT!” txartelaren erabiltzaileari komunaren erabilpena uzteko konpromezua hartzen dut. Saltokia atxikitutako saltokien zerrendan azaltzearen alde nago, hala nola, egitasmoarekin zerikusia daukaten albisteetan.*\nDatu babesari dagokion araudian xedaturikoaren arabera, inprimaki honetan adierazitako datu pertsonalak ACCU bakoitzaren jabetzako fitxategietara sartuko dira, eta kudeaketari dagozkion zereginetarako eta zure eskabideari erantzuteko baino ez dira erabiliko.\nDatuak eskuratu, aldatu, ezabatu eta aurkatzeko eskubideak erabil ditzakezu ACCU bakoitzak duen bulegora idazkia bidalita; baita bulego horretara jo ere, hala nahi baduzu, inprimakian jasotako datuen helburuari, tratamenduari eta erantzukizunari buruzko argibide zabalagoak eskatzera.


'The Snow Queen' - Kulturklik\nMundu berri bat sortzeko asmotan, non sinpletasunak sentimenduak baztertuko dituen eta ipar haize hotzak giza arimak izoztuko dituen, Izotzetako Erreginak izotzez estali du mundua eta arte adierazpen guztiak suntsitu nahi ditu.\nIspilu magiko baten iragarpen arabera, Izotzetako Erreginarentzako azken mehatxua Vegard Maisua deritzon beiragile batengandik dator. Haren ispiluek itxura ez ezik ikuslearen arima ere erakusten dute. Egun batean, ipar haizeak Vegard eta bere emazte Una desagerrarazten ditu. Baina, lehenago, beiragileak bere seme Kai eta horren arreba Gerda ezkutatzea lortzen du.\nUrte batzuk geroago, Izotzetako Erreginaren zerbitzariak Kai aurkituko du, Gerdaren neba eta Vegard Maisuaren oinordekotzat daukatena. Kai Izotzetako Erreginaren jauregian bahituta daukatela, Gerda bidaia luze bati ekingo dio mundu izoztu miragarrian zehar. Oztopo latzei aurre egin eta lagun berriak aurkituko ditu bere ahaleginetan, Kai askatu, Izotzetako Erregina garaitu eta mundu osoko jendearen bihotzak berriz pizteko misio horretan.\nJatorrizko izenburua: Snezhnaya koroleva\nKalifikazioa: Publiko guztientzako egokia\nIraupena: 80 minutu\nZuzendariak: Maxim Sveshnikov, Vlad Barbe\nGidoia: Vadim Sveshnikov, Vlad Barbe\nEkoizpena: Yuri Moskwin, Vladimir Nikolaev, Olga Sinelshchikova, Sergey Rapoport, Alexander Ligay, Timu Bekmambetov\nEgileak Maxim Sveshnikov, Vlad Barbe


Eskola Kirolera bizikletaz gehien desplazatu den eskualdeko ikastetxea Elizalde izan da | El Diario Vasco\nOiartzunEskola Kirolera bizikletaz gehien desplazatu den eskualdeko ikastetxea Elizalde izan da\nSari banaketa Elizalde Herri Eskolan egin zen. / GOIZARIN\nAurten 1.000 joan-etorritik gora egin dira bizikletaz, eta helburua Oarsoaldeko Eskola Kirolak ahalik eta jasangarrien izaten jarraitzea da\nOarsoaldeko Kirol Mahaiak pasa den ostegunean egin zuen Eskola Kirolera desplazamendu berdeak (bizikletaz, oinez, auto partekatuan, garraio publikoan) saritzeko ekitaldia, Elizalde Herri Eskolan. Bosgarren urtez, Oiartzungo ikastetxea izan da bizikletaz desplazamendu gehien egin dituen eskualdeko ikastetxea, eta horregatik egin zen bertan sari banaketa.\nEneritz Arbelaitz alkateordea izan zen sariak banatzen. Elizalde Herri Eskolak bi bizikleta jaso zituen sari: Beñat Irastorza eta Alaitz Zudaire ikasleak izan ziren ordezkari. Hauek Errenteriako Koldo Mitxelena eskolari oparitu zizkieten bi bizikletak.\nBestalde, desplazamendu berde gehien egin dituen ikastetxea Trintxerpeko Karmengo Ama izan da eta bizikletaz gehien ibili den ikaslea, Pasaia-Lezo Lizeoko Unax Hernandez.\nAurten 1.000 joan-etorritik gora egin dira bizikletaz, orain arteko emaitzarik onena, eta haurren % 45a ez da bakarka kotxean desplazatu. Eskola Kirolean izena emanda dauden haurren kopurua ia 1.400ekoa dela jakinda, «emaitza hauen dimentsioa esanguratsua dela ezin da ukatu. Beraz, honek gure helburua betetzeko bidean lan egiteko konpromisoak sendo izaten jarraitu behar duela adierazten digu», nabarmendu zuen Arbelaitzek.\n«Sustapen plan honek osasuntsu egoten jarraitzen duen arren, lanean jarraitu behar dugu, Oarsoaldeko Eskola Kirolak ahalik eta jasangarriena izaten jarrai dezan», gaineratu zuen.\nAiora Irazu palista, Europako txapelketarako sailkatua Aurtengo xanistebanak Fabian Iraolaren kartelak iragarriko ditu


Adin txikikoen legea ezbaian — Gaztezulo\nAdin txikikoen legea ezbaian\nAdin txikikoen legea ezbaian https://www.gaztezulo.eus/albisteak/adin-txikikoen-legea-ezbaian https://www.gaztezulo.eus/albisteak/adin-txikikoen-legea-ezbaian/@@download/image/6p18-1.jpg\nHego Euskal Herrian eta Espainian Adin Txikikoen Lege berria ezarri dute. Zer dio legeak? Zergatik kritikatu dute hainbeste? Ondorengo lerrootan honako galderoi erantzungo diegu.\nJoan den urtarrilean indarrean jarri zen Espainiako Adin Txikikoen erantzukizun penalari buruzko lege berria. Legea hutsunea betetzera dator. Orain arte 1948ko legea eta 1992an egindako lege honen moldaketa indarrean zeuden Espainian eta Hego Euskal Herrian. Antza, legea eskasa zen eta horrez gain, ez zituen nazioarteak azken urteotan gazteei eskainitako bermeak jasotzen. Beraz, zenbait aldaketa ekarri ditu lege berriak. Esaterako, lehen adin txikikoa 12 eta 16 urte bitartekoa zen eta orain, 14 eta 18 urte artekoa. Bestalde, lege zaharrarekin gaztetxoek, deliturik eginez gero, kartzelara joan behar zuten. Orain, ordea, zentro berezietan bete beharko dituzte epaileek ezarritako neurriak. "Alde honetatik, legea aurrerakoiagoa da, nolabait, eta bergizarteratzearen kontzeptuak, adibidez, indar handiagoa du. Dirudienez, zentro bereziek langile talde zabala izango dute, psikologoak tartean", dio Luix Barinagarrementeria abokatuak. Horrez gain, gazte bati epaiketa egin baino lehen, behin-behineko neurriren bat ezarriz gero, neurriak ez du sei hilabetetik gora iraungo. Honekin epaiketak arinago egitea lortu nahi da.\nDena den, askoren ustez, legeak alde iluna du. Izan ere, nola liteke, delitu bera eginda, Hego Euskal Herriko gazte batek kanpoko beste batek baino zigor handiagoa izatea? Lege berriarekin, ordea, honelakoak gerta litezke. Ildo honetatik, euskal gazteak justizia aurrean bigarren mailan geratuko direla diote zenbaitek.\nAlde ilun hori "terrorismo" kontzeptuarekin lotutako delituetan dago. Delitu bera egin arren, ezberdintasunak nabariak dira. Adibidez, bestelako edozein delituren ustezko egileari ekintza egindako tokian bertan egin beharko zaio epaiketa. Terrorismoaren salaketapean, aldiz, epaiketa Espainiako Entzutegian egingo da. Gauza bera gertatuko da zentro berezietara joan behar izanez gero: "gainerako delituetan neurria edota zigorra ekintza egindako tokian bete beharko da eta kale borrokaren kasuan, aldiz, sakabanaketari bide emango zaio", dio Barinagarrementeriak. Lege antiterrorista ere ezartzeko aukera izango da eta beraz, baita lau egun osoko inkomunikazioa ere. Bestalde, "legeak dioenez, adin txikikoei hamar urteko neurria ezarri ahal izango zaie gehienera. Terrorismoarekin nahastuz gero, ordea, epe hori bost urtez luza liteke. Beraz, gerta liteke Anzaluziako gazte bat, kutxazain bat erre izanagatik, hamar urtez zentro berezi batean egon beharraz zigortzea eta delitu bera egin duen Euskal Herriko gazte bati, berriz, hamabost urteko egonaldia ezartzea", azaldu digu Barinagarrementeriak.\nJakina, legeak hautsak harrotu ditu. "Lege berriarekin, Euskal Herrian neurri bereziak ezartzea aurreikusi da, arlo politikoko gertaerei begira", adierazi du Gorka Lopez Amnistiaren Aldeko Batzordeetako bozeramaleak. Ustez kale borroka delituak egin izanagatik salatutako hainbat gazteren gurasoek eta senideek Gurasoak elkartea osatu dute: "legeak eszepzio egoera ezarri nahi du gazteentzat", dio Mikel Vazquez Gurasoak-eko bozeramaleak. Mikelen ustez, legea bidegabekeri handia da: "Madrilen, zaborra biltzeko ontzi bat erretzeagatik, 22 eta 25 hilabete bitarteko administrazio zigorra jartzen dute. Hemen, aldiz, zortzi urte sartzen dizkizute".\nPresoen inguruan dabiltzan mugimenduek ezezik, beste hainbat esparrutako erakundeek eta ordezkariek ere legea salatu dute. EAEko Gazteriaren Kontseiluak legearen arriskuez ohartarazi du eta Justizia Saila bera ere oso kritiko azaldu da. Garbiñe Biurrun epailea ere ez dago ados: "Kode penalaren erreforma honek konstituzionaltasuna zalantzan jartzen du, berdintasunaren aurka joan daitekeelako. Ez dut uste ezer onik ekarriko duenik. Nahiz eta delituak egiten dituzten, esperientziaz badakigu euskal gazteen aurkako errepresio penala areagotzeak ez duela ezer onik ekarriko", adierazi zuen Biurrunek Argia astekarian egindako elkarrizketan.\nDelitu bera, zigor ezberdinak\nLuix Barinagarrementeria abokaturen esanetan, lege berriarekin, delitu bera egin arren, Hego Euskal Herriko gazte batek eta Espainiako beste batek oso baldintza eta zigor ezberdinak izan ditzakete. Izan ere, kutxazain bat erretzea, adibidez,"terrorismoaren" kontzeptuarekin lotzen da ia beti Euskal Herrian. Adibide honen ildotik, hona hemen ezberditasunak.\nTerrorismoaren salaketapean Bestela\nDelitua egindako lekua\nGehienezko neurria (zentro berezia + zaintzapeko askatasuna)\nDelitua egindako tokiko zentroa


Txinparta Bertso Eskola izena izango du aurrerantzean Oñatiko Bertso Eskolak - Oñati - Goiena.eus\nTxinparta Bertso Eskola izena izango du aurrerantzean Oñatiko Bertso Eskolak\nMiren Arregi 2017-01-03 14:07\nJose Mari Agirrebengoa Txinparta zenaren omenez eta oroimenez, Txinparta izena izango du aurrerantzean Oñatiko Bertso Eskolak. Bertso eskolaren sorreran orduko kultur teknikari zenak egin zuen lana goraipatu gura izan dute horrela. Errege bezperako bertso saioan aurkeztuko dizkiete herritarrei izen eta irudi berria.\nLegeak hala eskatuta, elkarte moduan eratu behar izan du bertso eskolak eta ondorioz izen bat asmatu beharra zegoen. Ez dute zalantzarik izan: "Jose Marik ekarpen handia egin zion bertso eskolari eta beharrezkoa zen hari bere izena ipintzea", adierazi du Isidro San Migelek, bertso eskolako sortzaileetako batek.\nAurten 34 urte\n1983an sortu zuten Oñatin bertso eskola. Isidro eta Xabier San Migel, Benito Barrena, Emilio Urzelai eta Jose Mari Agirrebengoa Txinparta zena aritu ziren jardun horretan: "Txinpartak kultur etxean lan egiten zuen eta bera zen bertso eskola sortzeko egin behar ziren lanak, idazlanak eta abar, egiteko prestatuen zegoena. Gurekin batera hasi zen eta lan borobila egin zuen bertso eskolaren inguruan", gaineratu du San Migelek.\nAipatutako boskoteari Daniel Agirre batu zitzaion bizpahiru urtera eta guztien artean lortu zuten aurten 34 urte beteko dituen bertso eskolaren oinarri sendoak ezartzea. Kultur etxean gelditzen hasi ziren hasieran. Bat batekoan aritzeak prestaketa gehiago eskatzen zuela-eta, baserritarren elkartean batzen hasi ziren ondoren.\nEsandako moduan, bertso eskolari Txinparta izena ipintzearekin, eskolaren sorreratan kultur teknikari zen Jose Mari Agirrebengoa zena omendu gura izan dute. Gaurko aurkezpenean, baina, hura goraipatu bai, baina gainerako sortzaileen lana ez dute ahaztu gura izan: "Horrenbeste errekonozimendu merezi dute gainerakoek ere; Isidrok, Xabierrek, Benitok, Emiliok eta Danielek ere bai", esan du bertso eskolako kide Iñaki Olaldek.\nIrudia ere, berria\nIzen berriarekin batera, irudia ere sortu du bertso eskolak. Mirari Sagarzazu bertso eskolako kideak egin du hori. Adierazi du, Txinparta izenak bera, "Jose Mari oroitzeaz gain, baduela sormenarekin ere zerikusia" eta hori dela irudi berriaren abiapuntua: "Sua sortzeko txinparta behar da eta bertsoa sortzerakoan hasierako txinparta hori baldin baduzu, ondorengo guztia errazagoa da".\n60 lagunetik gora\n50 bat pertsonak osatzen dute une honetan Txinparta Bertso Eskola. Adin guztietako jendeak. Hor dago helduen taldea eta baita gazteen lau talde ere. Urtarrilean, gainera, beste bi talde berri hasiko dira eskolak hartzen. "Eskoletan egiten ari garen Gu ere bertsotan programari esker beste 20 bat neska-mutiko batuko dira laister bertso eskolara".\nErrege bezperako saiorako sarrerak salgai\nDakizuen moduan, eguenean, hilaren 5ean bertso saioa egongo da Zubikoa kiroldegian. Andoni Egaña, Oihana Iguaran, Sustrai Colina, Sebastian Lizaso, Andoni Goitia eta Urko Arregi arituko dira bertan. Sarrerak salgai daude Txokolateixan. Sarrerak 10 euro balio du, 16 urtetik beherakoendako 8 euro. Txinparta Bertso Eskolaren irudi berria bertso saioan aurkeztuko da.


Albisteak - Eskoliosia\nPoliuretano oinarekin / PU oinarekin\nKarbono zuntzezko oina\nBeheko gorputz-adarretako produktu protesikoak\nBeheko gorputz-adarretako osagai protesikoak\nBelauneko artikulazio protesikoa\nAldakako protesiaren artikulazioa\nHaurrarentzako beheko gorputz atalak\nSilikonazko linea protesikoa eta shuttle blokeoa\nGoiko gorputz-adarreko atal protesikoak\nTresna eta makina protesikoak\nBelauneko artikulazio ortotikoa\nOEM / ODM produktuak\nNerabeentzat, bizitzan arduragabekeria eskoliosia eragin dezake. Eskoliosia bizkarrezurreko deformazioetan nahiko ohikoa den gaixotasuna da, eta bere agerpen arrunta batez ere 10 graduak gainditzen dituen bizkarrezurraren alboko kurbatura da.\nZein dira nerabeen eskoliosia eragiten duten arrazoiak? Galdera honetarako, uler dezagun elkarrekin, espero dut sarrera hauek lagungarriak izan daitezkeela.\nEskoliosiaren arrazoi nagusiak hauek dira:\n1. Eskoliosi idiopatikoa. Izan ere, medikuntzan gaixotasun idiopatiko ugari dago, baina kausa zehatzik aurkitu ezin duen zalantza motari idiopatia deritzo. Baliteke giharrekin eta hezurrekin arazorik ez egotea, baina gaixoak zahartzen diren heinean eskoliosia gertatuko da;\n2. Sortzetiko eskoliosiak nolabaiteko harremana du herentziarekin eta normalean familiako aurrekariak ditu. Adibidez, eskoliosiaren eragina haurrengan handituko da gurasoek eskoliosia baldin badute. Gainera, katarroek, botikek edo haurdunaldian erradiazioek eragindako eskoliosi sortzetiko eskoliosi deritzo, hau da, jaiotzetik.\n3. Eskoliosia batez ere giharrek eta nerbioek eragindakoa, ohikoena neurofibromatosia da, gehienetan nerbioen garapenak eragindako gihar desorekak eraginda;\n4. Eragiketa egin ondoren, dagokion egitura suntsitu zen;\n5. Eskola poltsak epe luzera eramateagatik edo jarrera desegokia dela eta.\nBeraz, baliteke hasierako fasean sentimendurik ez egotea. Eskoliosia diagnostikatu ondoren, funtsean eskoliosia 10 ° baino handiagoa da eta, beraz, eskoliosiak min batzuk sor ditzake eta jarrera anormala sor dezake. Adibidez, haurrak sorbalda altuak eta baxuak edo pelbiseko okertzea edo hanka luzeak eta motzak ditu. Larriagoak bihotz-biriketako funtzioaren anomaliak eragingo ditu. Adibidez, toraxeko eskoliosi larriagoa da, eta horrek kardiopulmonaren funtzioan eragina izango du. Haurrek bularreko estutasuna sentituko dute goiko solairuetara eta beheko solairura joaten direnean, hau da, lasterka egiten dutenean. Eskoliosi torazikoak etorkizunean toraxaren funtzioan eragina izango duenez, bihotzaren eta biriken funtzioak eragina izango du eta sintomak sortuko dira. 40 ° -tik gorako albo-kurba badago, albo-kurba-maila nahiko handia da eta horrek desgaitasun batzuk sor ditzake. Hori dela eta, nerabeen eskoliosia aktiboki tratatu eta prebenitu beharko litzateke diagnostikatutakoan.\n3 unitate, 5 solairu, 2. eraikina, Tianshan Wanchuang industria parkea, Luancheng barrutia, Shijiazhuang hiria


« Sexuketan | Lehenbiziko ipuinak »\nURTE ZAHAR GAUEAN\nUrte Zahar gauaz —eta orohar Gabonez— kokoteraino nengoen hogeita hiru urte nituenean. Erlijio aldetik ezer berezirik ez zidan urtaro horrek inoiz esan; erlijio zentzurik ez baitzren niretzat, egia esan, egundo izan. Zortzi senidetan azkena naiz, uzkerrumea, Maite txikia, eta txikitako Gabonez dudan oroitzapen polit bakarra aitonamonen etorrera da. Amaren gurasoak gurera etorri ohi ziren eta etxean hamar bat egun egiten zituzten. Baina hark, zoritxarrez, ez zuen luzaro iraun, etxeko txikiena izanik, koskortu nintzenerako aiton-amona errukiorrak zendu egin baitziren. Lehenik aitona eta handik urtebetera amona.\nHarrez gero Gabonak —eta bereziki Urte Zahar gaua— errotik aldatu ziren. Pixkanaka-pixkanaka aitonamonen lekua neba-ahizpa nagusi ezkonberrien senaremazteek bete zuten eta —ni nerabezaroan bete-betean sartua nintzela— ohitu ez, baina neure burua derrigortu egin behar izan nuen eta jaiegunetako bazkalorduetan koinatuen zain egoten ikasi nuen. Izan ere, etxera etorri aitzin txikiteoan ibili beharra zeukaten nahitaez. Etxean geundenak, berriz, beti haien zain. Aspertu eta gogaitu egiten gintuen kontu hark, baina hartantxe iraun zuen kexuak kexu. Txikiteroek beti zuten arrazoiren bat berandu heltzeko:\n—Bai, bada, badakizu: aspaldiko Urliarekin topo egin dugu. Eneee! Zenbat urte hura ikusi gabe! Soldadutza garaitik bai, gutxienez.\nGainera ni etxezulo handia bihurtuta nengoen. Baziren urte batzuk hilabetean behin bakarrik ateratzen nintzela lagunekin eta horrek, jakina, hemeretzi urte bete nituenerako la lagunik gabe geratzera eraman ninduen.\nEta Gabonetan, urtero-urtero, garai horrek berez zekarzkidan tristura eta malenkoniaz gain, ahizpa nagusi ezkonduen senarren zain eta zain egon behar. Askotan ixkimixki beroak nire begien aurrean hozten ziren itxaronaldi haietan: otarraintxo egosiak, kroketak, muskuilu beteak, txibierroak... Ai!\nHogeita hiru urte bete berri nitueneko Urte Zahar gau hartan ere koinatuak berandu samar iritsi ziren afaltzera. Nik odola irakiten neukan arren, ez nuen deus esan ahizpak euren senarrekin nahikoa haserretu zirela konturatu bainintzen. Afariak, dena den, laster egin zuen onera eta poliki-poliki giroa goxatuz joan zen. Nik, ordea, ez nuen amore eman nahi izan eta nire aiherrak txingarrek baino goriago irauten zuen.\nDerrigorrezko turroia —gorringozkoa aukeran— jan bezain azkar, ez espainiarra delako, baina bai inozoa iruditzen zaidalako gorrotoa diodan gauerdian mahatsak jateko ohiturari muzin egin eta, neure bizitza osoan lehen aldiz, kalera atera nintzen halako gauaz.\n—Baina nora hoa, Maite? —galdegin zidan amak.\n—Lagun batzurekin geratu naiz. Gero neure etxera joango naiz, ama, eta ez egon zain. Bihar bazkaltzeko garaian azalduko naiz. Bihar arte denoi.\nLagun batzuekin geratu nintzela. Bai zera! Nora joanik ez neukan, nor ikusirik ere ez. Baina oso garbi neukan ez nuela etxean geratu nahi koinatu baten taberna giroko ehiza-kontuak entzuten eta bestearen lantegiko ugazabaren alukeria egin berriak ezagutzen. Hor konpon! Beraiek, puruak erre eta erre jo ta ke hantxe gustura baldin bazeuden, egotea zeukaten. Baina nik ez neukan afaloste negargarri haietan berriro geratzeko batere asmorik.\nGaua freskoa zen eta euria ari zuen.\nGogoko nuen euria nire berokiaren txanoa buru gainean jotzen. Ez nuen hartu autoa. Gure herrian Gabon gauean la ez da jenderik izaten kalean, baina Urte Zaharretan dezente ibili ohi da. Oinez ordu laurden batedo egin ondoren, taberna berri eta niretzat ezezagun bat begiztatu nuen: «Taberna taberna» Alajaina! Nagusiek sinpletasunean originaltasun maila nabarmena lortu zutela aitortu nion neure buruari. Horrela, Taberna tabernara sartu nintzen kamamila-edo hartzeko asmoz, etxean nahikoa edari edanda bainengoen.\nGertatu zena, egia esan, ez nuen inondik inora espero. Bakarrik zegoen mutil ezezagun bat suertatu zitzaidan ondoan eta tabernariari eskatu niona hartzera gonbidatuko ninduela esan zidan irribarrez. Haren begi marroiak eta bekain sarriak politak iruditu zitzaizkidan. Ikatza baino beltzagoa zeukan ilea, zapal-zapala. Izena Josu zuela adierazi zidan, eta laster hasi ginen kontu-kontari. Josuk ni gonbidatzeko ausardia eduki izanaz pozik nengoen; baitata neuk onartu izanaz ere. Denbora airean joan zitzaigun. Ez genuen urte berriaren etorrera ospatu, hain geunden geure elkarrizketan barneraturik, zorionez eta zoriontsu.\nNire etxeko logelan, izara garbi artean hartu ninduenean, biok irrikitan geunden. Zertan uka? Maisuki eta bereziki goxo ematen zidan musu ezpainen barnealde hezeaz. Josuren ar izatea eta nire eme izatea izate bakar bihurtu ziren, zorionaren altzoan. Maitasunaren zorabiozko uhin goienetan, hasperen, arnasbehar eta usainketa goxoek lagunduta, batasunaren zuku urtsua eskaini genion elkarri eta, Josuk kondoia erantzi eta korapiloa egin ondoren, lo geratu ginen bata bestearen alboan.\nBiharamunean esnatzean berriro ekin genion eta, lagunak beste kondoi korapilatu bat ohe alboan utzi ondoren, dutxatu egin ginen eta elkar agurtzean honela galdetu nion:\n—Laster hots egingo al didazu?\nEzetz, berak, ez zuela uste. Nola ezetz, ordea? Orduan telefono zenbakia eskatu nion eta berak ahazteko esan zidan, begietara begiratu gabe. Nola ahazteko? Ongi pasa genuela, baina horrek ez zuela besterik esan nahi. Ez beretzat, bederen.\nJoan egin zen eta etxean bakarrik geratu nintzen.\nEz nekien zer egin, barre ala negar. A zer leloa, zorioneko Josu!\nOrduan erlojuari begiratu, eta gurasoenera bazkaltzera joateko berandu samar zela ohartu nintzen. Logela azkarazkar jaso eta... oi, ez! Ohe ondoan botatako kondoietako bat hutsik zegoen, biek ahoan korapiloa eginda bazeukaten ere. Eta zoruan hazi arrastorik ez zegoen. Kaka zaharra! Tira, berdin zion; ez zen ezer gertatuko. Gurasoenera berandu nindoan, baina autoa trebe erabiliz gero, garaiz iritsiko nintzen; koinatuak baino lehen bai, hori seguru. Oraingo Gabonak erabat ezberdinak dira.\nOrain Josune txikia beti daukat ondoan. Badauzka hiru urte eta Urte Zahar gau guztietan «Taberna taberna»ra eramaten dut pixka batez. Halako batean, agian, bere aita ezagutzeko aukera izango du, eta nik kondoi apurtezin kaxa bat oparituko diot.


Psikologiako doktoregoa atera zuen “Santiago de Compostelako” Unibertsitatean, 2016n. Erakundeen Psikologia, sikologia Juridiko eta Forentseko Masterra 2012ean. Barrié Fundazioaren bekaduna atzerrian egonaldi bat egiteko 2015ean, “Vrije Brussels”Unibertsitateko Belgian Ageing Studies ikerketa taldean. 2012tik 2015ra formakuntzaren inguruko gaietan ikertzen ari zen eta 2016ean doktorego-ondoren ikerlaria (USC-Psicom).\nBere doktoretza tesiak norbanakoaren ikuspegitik zahartze aktiboa neurtzeko tresna balioztatu bat garatzea izan du helburu. Prozesu horretan zahartze aktiboaren arlo desberdinekin erlazionaturiko proiektuak garatu ditu edota proiektu horien kide izan da; besteak beste, zahartze aktiboaren neurketa, zahartzaroan teknologia berrien erabilpena, bakarrik bizi diren pertsona zaharren jokabidearen monitorizazioa edota telelaguntzako programa pilotuen ebaluazioa.\nProiektu horiek guztiak garatzerakoan ko-sorkuntza metodologietan trebatu da; besteak beste, Design Thinking delako metodologian. Gainera Designthinking.gal eta VermisLAB proiektuan hizlari bezala aritu da, sormen, albo-pentsamendu eta bakoitzaren eta pertsonen arteko adimen emozionalean irakasle lanetan.\n"A receita galega para o envellecemento activo" - Webinarra\nJardunaldia: zahartze aktiboa. Erronkak eta esku hartzeko ereduak\nMintegia: "Zahartze Aktiboaren Indizea Espainian"\nJardunaldia: "Zahartze Aktiboko Estrategiak"